title: Alppihiihto talviolympialaisissa 2010

text: 27. helmikuuta


title: Alppihiihto talviolympialaisissa 2010

text:
23. helmikuuta
Kilpailu piti alun perin laskea 21. helmikuuta, mutta se siirrettiin 23. päivälle alppiyhdistetyn siirryttyä kilpailtavaksi kyseisenä päivänä.


title: Alppihiihto talviolympialaisissa 2010

text: 19. helmikuuta


title: Alppihiihto talviolympialaisissa 2010

text:
15. helmikuuta
Kilpailu piti käydä alun perin 13. helmikuuta, mutta se siirrettiin 15. päivälle huonojen sääolosuhteiden vuoksi.


title: Alppihiihto talviolympialaisissa 2010

text:
21. helmikuuta
Kilpailu piti alun perin laskea 16. helmikuuta, mutta se siirrettiin 21. päivälle huonojen sääolosuhteiden vuoksi.


title: Alppihiihto talviolympialaisissa 2010

text: 26. helmikuuta


title: Alppihiihto talviolympialaisissa 2010

text:
25. helmikuuta
Kilpailun ensimmäinen kierros käytiin suunnitellusti 24. helmikuuta, mutta sankan sumun vuoksi toinen kierros siirrettiin seuraavalle päivälle.


title: Alppihiihto talviolympialaisissa 2010

text: 20. helmikuuta


title: Alppihiihto talviolympialaisissa 2010

text: 17. helmikuuta


title: Alppihiihto talviolympialaisissa 2010

text:
18. helmikuuta
Kilpailu piti alun perin käydä 14. helmikuuta, mutta se siirrettiin 18. päivälle huonojen sääolosuhteiden vuoksi.


title: Itse asiassa

text: Itse asiassa on suomalaislaulaja Topi Sorsakosken studioalbumi, joka julkaistiin 21. lokakuuta 2009. Se on Sorsakosken ensimmäinen studioalbumi seitsemään vuoteen. Siltä irrotettiin aiemmin single ”Rakkauden kintereillä”, joka on saanut paljon radiosoittoa.


title: Itse asiassa

text: Albumi debytoi Suomen virallisen listan sijalla 31.


title: Rakennusurakka

text: Rakennusurakka on sopimus, jossa toinen sopijapuoli (urakoitsija) sitoutuu vastiketta (urakkahinta) vastaan rakentamaan rakennuksen tai rakennelman toiselle osapuolelle (rakennuttajalle, tilaajalle). Tällainen sopimus kuuluu yksityisoikeudelliseen sopimustyyppiin, jota kutsutaan työurakaksi. Sopimukseen ei sisällytetä asioita, jotka kuuluvat pakottavan työoikeudellisen lainsäädännön piiriin. Rakennustyön kohteen perusteella käytetään nimityksiä talonrakennusurakka, maarakennusurakka tai vesirakennusurakka.


title: Rakennusurakka

text: Suomen lainsäädännössä on säädöksiä vain valtion rakennusurakoista (436/1994) Sen sijaan rakennuslainsäädäntö sääntelee rakentamista teknisenä työsuorituksena. Työn suoritustapaa ja laatua arvioitaessa käytetään vertailukohtana hyvää rakennustapaa, joka ilmenee esimerkiksi Rakennustietosäätiön RT-kortistosta. Keskeinen sopimusoikeudellinen normisto on rakennusurakan yleiset sopimusehdot, joka on vakiintuneet käytännöt sisältävä vakiosopimus. Rakennusurakan yleiset sopimusehdot on julkaistu RT-kortissa numero 16-10660. Rakennusurakkaan liittyy myös kuluttajansuojalain (38/1978)  9 luku, josta tilaajan vahingoksi poikkeavat sopimusehdot ovat mitättömiä. Laki koskee yrityksen ja kuluttajan välisiä sopimuksia.


title: Rakennusurakka

text: Urakkasopimuksen tyyppi voi määräytyä urakkahinnan hinnoittelun perusteella. Kokonaisurakassa eli kiinteähintaisessa urakassa vastike on ennalta sovittu kiinteä rahasumma, jolloin kustannusriski on yksin urakoitsijalla. Laskutyösopimuksessa urakoitsijalle korvataan todelliset kustannukset ja riskin kantaa työn tilaaja. Kustannusriski voidaan jakaa sopijapuolten välillä kuten yksikköhintaurakassa, jossa vastike perustuu kiinteähintaisten työsuoritusyksikköjen lukumäärään. Tavoitehintaurakassa palkkio on sitä suurempi mitä pienemmät ovat toteutuneet kustannukset. Työnjohtourakassa vastike on osin kiinteä ja osin laskutyöperusteinen.


title: Rakennusurakka

text: Urakan laajuuden perusteella puhutaan kokonaisurakasta ja osaurakoista. Kokonaisurakassa työn tilaaja tekee sopimuksen yhden urakoitsijan kanssa. Tämä pääurakoitsija voi tehdä aliurakkasopimuksia, mutta näiden töiden tekijät eivät ole sopimussuhteessa työn alkuperäisen tilaajan kanssa. Työn tilaaja voi jakaa urakan osaurakoihin, jolloin työn eri osista tehdään erilliset sopimukset rakennuttajan kanssa. Tällöinkin rakennusurakan keskeisintä osaa eli rakennusteknisiä töitä kutsutaan pääurakaksi ja muita osaurakoita sivu-urakoiksi. Asuntotuotannossa käytetään paljon perustajaurakointia ja muussa rakennustuotannossa kokonaisvastuurakentamista (KVR), jossa urakoitsija hoitaa sekä suunnittelun että rakentamisen.


title: Rakennusurakka

text: Urakoitsija valitaan useimmiten tarjouskilpailussa, jossa tarjouspyyntömenettely pyrkii turvaamaan vapaan kilpailun. Tällöin useampi urakoitsija tekee tarjouksen ja työn tilaaja valitsee niistä mieleisensä. Urakoitsijan velvollisuus on tehdä sovittu työ ja toteuttaa rakennuttajan esittämät muutokset, jotka eivät kuitenkaan saa muuttaa kohdetta olennaisesti toisenlaiseksi. Rakennuttaja maksaa urakkahinnan yleensä sovitun maksuerätaulukon mukaisesti työn edistymisen perusteella. Kiinteä urakkahinta pysyy sovitunlaisena, vaikka kustannukset muuttuisivatkin. Vain lainsäädännöstä johtuvat muutokset ja ylivoimaisesta esteestä johtuvat lisäkustannukset voivat muuttaa hintaa.


title: Rakennusurakka

text: Rakennuttajan velvollisuus on toimittaa urakoitsijalle suunnitelma-asiakirjat sekä hankkia rakennus- ja muut tarvittavat luvat. Urakoitsijoiden töiden yhteensovittaminen kuuluu kokonaisurakassa pääurakoitsijalle ja jaetussa urakassa rakennuttajalle. Voidaan kuitenkin sopia sivu-urakoiden alistamisesta pääurakkaan, jolloin koko työmaan johto ja vastuu siirtyy pääurakoitsijalle.


title: Rakennusurakka

text: Rakentamisen aikaisessa häiriötilanteessa voi tulla kyseeseen pidättämisoikeus, jolloin tilaaja pidättää maksuerän tai urakoitsija keskeyttää työn. Sopimuksen purku voi seurata vain erityisen olennaisesta suoritushäiriöstä. Viivästyksen varalta urakoitsijalle on tavallisesti sovittu sopimussakko, joskin ylivoimaisen esteen perusteella voi saada pidennystä suoritusaikaan. Urakoitsija vastaa tekemistään virheistä kahden vuoden mittaisena takuuaikana, jonka jälkeen hänen vastuunsa rajoittuu törkeästä huolimattomuudesta johtuviin virheisiin. Työ luovutetaan tilaajalle vastaanottotarkastuksessa, josta aloitetaan takuuajan laskeminen. Tämä on viimeinen tilaisuus, jossa osapuolet voivat esittää toisilleen sopimukseen perustuvat vaatimuksensa. Takuuaika päättyy takuutarkastukseen, jossa on viimeinen tilaisuus vedota takuuaikana ilmenneisiin virheisiin.


title: Tellervo (nimi)

text: Tellervo on suomalainen naisen etunimi, joka on omaksuttu "Kalevalasta".


title: Tellervo (nimi)

text: "Kalevalassa" esiintyy kultahiuksinen metsänneito Tellervo, joka paimentaa metsänjumala Tapion karjaa. Hänet mainitaan kerran myös Tapion vaimona. Nimi Tellervo on ilmeisesti muodostettu miespuolisen vastineensa Pellervon pohjalta. "Kalevalan" Pellervo eli Sampsa Pellervoinen on puiden kylväjä ja laivapuun etsijä, jota on toisinaan pidetty Tapion poikana ja kasvillisuuden jumalana.


title: Tellervo (nimi)

text: Tellervo on tullut etunimenä käyttöön kansallisromanttisella kaudella. Sitä on ehdotettu ristimänimeksi jo 1860-luvulla. Suomalaiseen almanakkaan nimi lisättiin vuonna 1908, josta lähtien Tellervon päivää on vietetty 13. huhtikuuta.


title: Tellervo (nimi)

text: Vuoden 2009 loppuun mennessä nimi Tellervo on Suomessa annettu 45 947 naiselle ja 1900-luvun alkupuolella myös noin 50 miehelle. Suosionsa huipulla nimi on ollut 1920–1950-luvuilla. Se on ollut tavallinen varsinkin jälkimmäisenä etunimenä.


title: Tellervo (nimi)

text: Tellervosta käytettyjä puhuttelumuotoja ovat muun muassa Tellu ja Telle.


title: Boadicea-luokka (risteilijä)

text: Boadicea-luokka oli Britannian Kuninkaallisen laivaston tiedusteluristeilijäluokka, jonka kaksi alusta rakennettiin 1908–1909. Luokan alukset palvelivat ensimmäisessä maailmansodassa. Luokka oli Kuninkaallisen laivaston ensimmäinen, missä käytettiin turbiinimoottoreita. Luokan alukset olivat suurempia ja raskaampia kuin aiemmat kaupallisessa kilpailuissa pareittain suunnitellut Adventure-, Forward-, Pathfinder- ja Sentinel-luokkien alukset. Aluksilla oli kuitenkin keveämpi panssarointi sekä aseistus muun muassa kannen panssarointi kattoi ainoastaan konehuoneet.


title: Boadicea-luokka (risteilijä)

text: Luokan alukset suunniteltiin toimimaan hävittäjälaivueiden tiedustelijoina, jolloin niiden tuli kyetä etsimään vihollisen aluksia sekä mahdollisesti tuhoamaan niitä. Luokan alukset poistettiin 1912 hävittäjälaivueiden johtoalusten paikalta, kun Acorn-luokan hävittäjät osoittautuivat nopeammiksi.


title: Boadicea-luokka (risteilijä)

text: Alusten aseistuksena oli kuusi neljän tuuman (102 mm) tykkiä, joista kaksi oli sijoitettu sillan eteen ja kaksi sillan taakse kummallekin laidalle ja loput kaksi keskelle alusta perään päin.


title: Num3rot (3. tuotantokausi)

text: Num3roiden 3. tuotantokausi käynnistyi Yhdysvalloissa 22. syyskuuta 2006 kaksiosaisella erikoisjaksolla "Spree", jonka jatko-osa "Two Daughters" esitettiin 29. päivä. Kausi päättyi 18. toukokuuta 2007 esitettyyn jaksoon "The Janus List".


title: Num3rot (3. tuotantokausi)

text: Kauden alussa Megan joutuu kidnapatuksi. Charlien ja Amitan suhde etenee, kuten myös Meganin ja Larryn. Don alkaa tapailemaan vanhaa opiskelijaansa Liz Warneria.


title: Num3rot (3. tuotantokausi)

text: Kauden edetessä Larry pääsee toteuttamaan unelmansa astronauttina ja Don joutuu psykologille johtuen joukkosurmaepäillyistä.


title: Num3rot (3. tuotantokausi)

text: Kolmannen tuotantokauden esitys Suomessa aloitettiin Sub-kanavalla loppuvuodesta 2009. Tuotantokausi oli jo aiemmin julkaistu kuuden levyn DVD:nä.


title: Num3rot (3. tuotantokausi)

text: Don saa hoitaakseen jutun, jossa 30-vuotias opettaja Crystal Houle ja 17-vuotias poika lähtevät yhteiselle tapporetkelle saapuen Los Angelesiin. Charlien ja Amitan seurustelusuhde jatkuu Amitan ilmoittaessa jäävänsä CalScihin ja Alan aikoo muuttaa omaan asuntoon. Megan joutuu panttivangiksi.


title: Num3rot (3. tuotantokausi)

text: Jatko-osa jaksoon Spree. Donin pitää löytää Crystal ja pelastaa Megan. Alan päättääkin jäädä asumaan Charlien luo keskusteltuaan Donin kanssa.


title: Num3rot (3. tuotantokausi)

text: 22 miljoonan dollarin arvoinen taulu varastetaan museosta ja ryöstö johtaa useisiin murhiin.


title: Num3rot (3. tuotantokausi)

text: Kiinan konsultin tulkin murha johtaa Donin tiimin oikeusministeriössä olevan solun jäljille. Colby pimittää tietoa Donilta pelastaakseen vanhan armeijakaverinsa uran. Charlie on pettynyt, kun Larry ei pyytänyt häneltä apua artikkelinsa julkaisuun.


title: Num3rot (3. tuotantokausi)

text: Sarja moottoritiehyökkäyksiä panee Donin tiimin ratkomaan sattuman ongelmia.


title: Num3rot (3. tuotantokausi)

text: Donin tiimi tutkii murhaa, jossa hevoskisojen voittajia ennustanut mies murhataan. Liz Warner saapuu kaupunkiin ja hänen sekä Donin jutut risteävät.


title: Num3rot (3. tuotantokausi)

text: Sarja voima-asemia tuhotaan kaupungissa ja Donin pitää selvittää tiiminsä kanssa mikä niiden takana olevien henkilöiden motiivi on.


title: Num3rot (3. tuotantokausi)

text: Baseballammattilainen kuolee saatuaan yliannostuksen steroideja.


title: Num3rot (3. tuotantokausi)

text: Vaarallisia kemikaaleja sisältävät säiliöt aiheuttavat asfaltin lohkeamisen ja naisen kuoleman. Alan alkaa seurustella Charlien uuden työnantajan Mildred Finchin kanssa.


title: Num3rot (3. tuotantokausi)

text: Kalifornian senaattori sekä psykologi murhataan. Kummassakin tapauksessa tekijä tekee itsemurhan heti ampumisen jälkeen. Don törmää tutkimuksissa valtion vanhaan kokeiluun, jossa ihmisiä aivopestään murhaamaan.


title: Num3rot (3. tuotantokausi)

text: Murhaaja houkuttelee chathuoneiden avulla pedofiilejä myynnissä oleviin taloihin ja murhaa heidät väkivaltaisesti. Larry valmistautuu matkaansa avaruuteen.


title: Num3rot (3. tuotantokausi)

text: Don etsii tiiminsä kanssa FBI:n kymmenen etsityimmän henkilön listalla olevaa kulttijohtajaa.


title: Num3rot (3. tuotantokausi)

text: Kesken purjehduskisaa uponnut alus houkuttelee alueelle useita sitä etsiviä sukeltajia. Donin tulee löytää alus saadakseen ratkaistua erään sitä etsineen sukeltajan murha. Charlie joutuu vaikeaan tilanteeseen miettiessään, auttaako hän NSA:ta vai Donia.


title: Num3rot (3. tuotantokausi)

text: Kun kaksi poliisia murhataan ravintolaryöstöjen sarjassa, Don laittaa Charlien ennustamaan heidän seuraavan kohteensa.


title: Num3rot (3. tuotantokausi)

text: 17 vuotta sitten kadonneen poliisin virkamerkin löytyminen johtaa tutkinnan käynnistämiseen uudelleen.


title: Num3rot (3. tuotantokausi)

text: Yksi Davidin vanhoista ystävistä kutsuu hänet apuun tapauksessa, jossa häntä syytetään harjoitusvastustajansa murhaamisesta. Charlie puolustaa Larryn titteliä pokeriturnauksessa.


title: Num3rot (3. tuotantokausi)

text: Donin ollessa psykologinsa luona entisen jengipomon poika kidnapataan ja tekijät vaativat miljoonalunnaita maksettavaksi tunnin sisällä.


title: Num3rot (3. tuotantokausi)

text: Usean tuleviin vaaleihin liittyvän ihmisen murhat lavastetaan onnettomuuksiksi ja Donin pitää etsiä tekijät ennen kuin he iskevät uudestaan.


title: Num3rot (3. tuotantokausi)

text: Lentokone syöksyy maahan keskellä metsää ja paikalle ensimmäisenä saapunut metsänvartija ammutaan.


title: Num3rot (3. tuotantokausi)

text: Elinkautiseen vankeuteen tuomitun kirjepommittajan suunnittelemia pommeja käytetään uudessa pommi-iskujen sarjassa. Kaikki merkit viittaavat edellisen tekijän opettaneeseen professoriin.


title: Num3rot (3. tuotantokausi)

text: Kuolemaan tuomittu mies suostuu kertomaan vanhojen murhien ruumiideen kätköpaikkoja, jos hän saa tavata tyttärensä. Larry palaa takaisin maan pinnalle.


title: Num3rot (3. tuotantokausi)

text: Terroristit aikovat tehdä terrori-iskun Los Angelesiin.


title: Num3rot (3. tuotantokausi)

text: 50 miljoonan dollarin arvoinen lääkelasti ryöstetään ja FBI:n on löydettävä tekijät ennen kuin he poistuvat kaupungista. Tutkintaa häiritsevät kuitenkin parivaljakko, joka haluaa löytää rekan ennen Donia.


title: Num3rot (3. tuotantokausi)

text: Mies uhkaa räjäyttää sillan jos Charlie ei vastaa jokaiseen hänen kysymykseensä oikein. Mies jää henkiin, mutta hänet on myrkytetty ja hän kuolee pian. Charlie alkaa kuitenkin miettimään tapausta enemmän ja sen takaa paljastuu paljon enemmän.


title: The Foundation

text: The Foundation on rap-yhtye Geto Boysin kahdeksas studioalbumi, joka julkaistiin 25. tammikuuta 2005. Albumista on myös ilmestynyt Screwed & Chopped versio. Kappale "Yes, Yes, Y'All" kuullaan myös PC-pelissä EA Sports's Fight Night Round 2 sekä PlayStation 2 -pelissä 25 To Life.


title: Quality

text: Quality on rap-artisti Talib Kwelin ensimmäinen studioalbumi. Albumi julkaistiin Yhdysvalloissa 22. lokakuuta 2002.


title: Quality

text: Get By


title: Quality

text: Shock Body


title: Quality

text: Good To You


title: Quality

text: Guerilla Monsoon Rap


title: Quality

text: Waiting For The DJ


title: An Acoustic Night at the Theatre

text: An Acoustic Night at the Theatre on alankomaalaisen Within Temptation -yhtyeen live-albumi, joka julkaistiin Alankomaissa ja Belgiassa lokakuussa 2009 ja muualla marraskuussa 2009. Albumi sisältää akustisia versioita yhtyeen kappaleista sekä uuden kappaleen "Utopia", joka julkaistaan singlenä. "Utopia"-kappaleella vierailee englantilainen laulaja Chris Jones. Albumilla vierailevat myös laulajat Anneke van Giersbergen ja Keith Caputo.


title: Polkuantura

text:
Polkuantura monien nisäkäslajien jalkojen alla oleva sarveistuneen ihon peittämä tyynymäinen side- ja rasvakudoksinen muodostuma.
Norsuilla ja kameleilla on erityisen paksut polkuanturat. Polkuanturaan verrattava ihmisen anatominen osa on esimerkiksi päkiä.


title: Tyscon

text: Tyscon on Motorpowerin oma mönkijämerkki, jonka mönkijöitä on usealla eri nimellä. Tysconin mallien kuutiotilavuus on 50cc-400cc. Suurin osa malleista on 250cc. Tyscon valmistaa myös crossipyöriä ja skoottereita


title: The Fame Monster

text: The Fame Monster on Lady Gagan kolmas EP-levy, joka julkaistiin 18. marraskuuta 2009. Albumista on olemassa kaksi painosta, yhden CD:n painos ja kaksi CD:tä sisältävä deluxe-versio. Kaksois-CD:n levyistä toinen sisältää kahdeksan uutta kappaletta ja toinen Gagan debyyttialbumin "The Famen" uudelleenjulkaisun. Alun perin The Fame Monster oli tarkoitus julkaista vain kaksois-CD:nä, mutta Lady Gaga päätti julkaista uudet kappaleet myös erikseen omana albuminaan, koska hän arveli kaksois-CD:n olevan liian kallis joillekin faneille. Albumia on myyty arviolta 7,5 miljoonaa kappaletta. Albumi sai vuonna 2011 parhaan pop-albumin Grammy-palkinnon.


title: The Fame Monster

text: Gaga on itse kuvaillut uusia kappaleitaan seuraavasti: "Olen matkustanut kaksi vuotta ympäri maailmaa ja kohdannut monia Monstereita (nimitys Lady Gagan faneille). Jokainen uusista kappaleista edustaa yhtä niistä. Olen viettänyt paljon aikaa Itä-Euroopassa, ja tämä albumi on kokeellinen poplevy industrial- ja goottivaikuttein, 90-luvun dancemelodioin ja 80-luvun lyriikoin. Se on melankolista poppia." BonuskappaleetBonuskappaleet


title: Elämän tarkoitusta etsimässä

text: Elämän tarkoitus etsimässä (eng. "The Unheard Cry for Meaning. Psychotherapy and Humanism") on Viktor Franklin kirjoittama teos logoterapian opeista. Alkuperäinen teos julkaistiin vuonna 1978.


title: Elämän tarkoitusta etsimässä

text: Kirja sisältää sekä Franklin omia että muiden tieteilijöiden tutkimuksia ja tapauskertomuksia. Frankl selvittää ihmisen pyrkimystä löytää elämälleen tarkoitus, sekä selittää teoksessa logoterapian käsitteitä, kuten paradoksaalinen intentio ja dereflektio.


title: Arfakinliputtaja

text: Arfakinliputtaja ("Parotia sefilata") on Indonesiassa tavattava paratiisilintuihin kuuluva varpuslintu.


title: Arfakinliputtaja

text: Kooltaan arfakinliputtaja on noin 33 cm. Naaras on hieman koirasta kookkaampi. Koiras on täysin musta lukuun ottamatta vihreää niskalaikkua, kiiltävän vihreää rintaa ja valkoista otsaa. Arfakinliputtajalla on muiden liputtajien tavoin päässä kuusi pidentynyttä pyöreäpäistä sulkaa. Naaras on selästään ruskea ja päästään musta. Naaraan vatsa on pohjaväriltään valkoinen ja siinä on kapeita, mustia poikkijuovia.


title: Arfakinliputtaja

text: Arfakinliputtajaa tavataan Indonesiasta Vogelkopin niemimaan alueelta. Lajin elinympäristöä ovat sademetsät 1 400 – 1 800 metrin korkeudella merenpinnasta. Lajin ravintoa ovat pääasiassa hedelmät, erityisesti viikunat.


Association des Eglises Evangéliques Mennonites de France on mennoniittakirkko Ranskassa. Vuonna 2006 sillä oli 2100 jäsentä ja 32 seurakuntaa.


title: Andy Gouck

text: Andrew "Andy" Gouck (s. 8. kesäkuuta 1972) on entinen englantilainen jalkapalloilija (keskikenttäpelaaja). Hän aloitti uransa Blackpool FC -seurassa vuonna 1990 ja pelasi siinä vuoteen 1996. Hän jatkoi uraansa muissa seuroissa 2000-luvulle saakka. Nykyisin hän on sosiaalityöntekijä. Hänellä on yksi lapsi. Hän sai tuomion lähes törmättyään poliisiautoon juovuksissa ajaen.


title: Ghost Brigade

text: Ghost Brigade on suomalainen alternative metal -yhtye, joka perustettiin Jyväskylässä vuonna 2005. Yhtye ilmoitti jäävänsä tauolle epämääräiseksi ajaksi joulukuussa 2015.


title: Guided by Fire

text: Guided by Fire on jyväskyläläisen Ghost Brigade -yhtyeen ensimmäinen studioalbumi.


title: Guided by Fire

text: Kaikki kappaleet sanoittanut Manne Ikonen.


title: Agema

text: Agema oli antiikin Makedonian armeijan valiojoukko, joka koostui tavallisesti ratsumiehistä. Yleensä ageman suuruus oli joko 150 tai 300 ratsumiestä. Myöhempinä aikoina se saattoi olla jopa 2000 tai 3000 miehen vahvuinen.


title: Isolation Songs

text: Isolation Songs on Ghost Brigaden toinen studioalbumi, joka julkaistiin 3. elokuuta 2009. Se nousi Suomen virallisen listan sijalle 22.


title: Neoptolemos (diadokki)

text: Neoptolemos oli makedonialainen sotilas ja yksi diadokeista, Aleksanteri Suuren seuraajista.


title: Neoptolemos (diadokki)

text: Arrianoksen mukaan Neoptolemos kuului aiakideihin eli molossien kuningassukuun. Hän osallistui luultavasti Aleksanterin Aasian sotaretkeen alusta alkaen, mutta hänet mainitaan lähteissä vasta Gazan piirityksen yhteydessä, jossa hän kunnostautui olemalla ensimmäinen, joka kiipesi kaupungin muureille piirityksen aikana. Neoptolemos mainitaan seuraavan kerran hypaspistien komentajana vuonna 330 eaa. Aleksanterin kuoleman jälkeen Neoptolemos sai hallittavakseen Armenian. Ensimmäisen diadokkisodan aikana Neoptolemos sai käskyn hallitsija Perdikkaalta toimia Eumenes Kardialaisen alisuudessa. Neoptolemos juonitteli kuitenkin Eumeneen vihollisen Antigonoksen kanssa. Eumenes sai kuitenkin tietää tästä ja kukisti Neoptolemoksen taistelussa. Neoptolemos pääsi pakenemaan vain 300 sotilaan kanssa Krateroksen luokse ja sai tämän hyökkäämään Eumeneen kimppuun. Seuranneessa taistelussa Krateros kärsi kuitenkin tappion. Neoptolemos ja Eumenes kävivät tämän jälkeen kaksintaistelun, jonka Eumenes voitti. Neoptolemoksen ja Krateroksen kaaduttua heidän armeijansa lähti pakoon.


title: HMS Dartmouth (1911)

text: HMS Dartmouth oli Britannian kuninkaallisen laivaston Weymouth-luokan kevyt risteilijä, joka palveli ensimmäisessä maailmansodassa.


title: HMS Dartmouth (1911)

text: Alus tilattiin Vickersiltä Barrow-in-Furnessista osana vuosien 1909-1910 laivasto-ohjelmaa. Sen köli laskettiin 19. helmikuuta 1910 ja alus laskettiin vesille 14. joulukuuta 1910. Alus valmistui marraskuussa 1911.


title: HMS Dartmouth (1911)

text: Alus määrättiin palvelukseen otettaessa Atlantin laivastoon ja se kuului 3. taistelulaivueeseen 1912-1913. Alus teki 1913 Välimeren purjehduksen, jonka aikana se vieraili Montenegrossa ja Salonikassa. Se liitettiin vuotuista merisotaharjoitusta varten heinäkuussa 2. kevyt risteilijälaivueeseen. Alus palasi palvelukseen syyskuussa määrättynä Itä-Intian asemalle, jossa se vapautti "HMS Perseuksen" palaamaan Britteinsaarille. Alus siirrettiin elokuussa 1914 telakalle Bombayssä.


title: HMS Dartmouth (1911)

text: Ensimmäisen maailmansodan alkaessa "HMS Dartmouth" oli edelleen sijoitettuna Itä-Intian asemalle. Alus valtasi lokakuussa saksalaisen hinaajan "Adjutantin". Alus partioi joulukuun Intian valtamerellä.


title: HMS Dartmouth (1911)

text: "HMS Dartmouth" liitettiin tammikuussa 1915 Suuren laivaston 2. Risteilijäviirikköön, josta se siirrettiin eteläiselle Atlantille etsimään Saksan laivaston risteilijää SMS "Karlsruhea". Alus siirrettiin helmikuussa Dardanelleille tukemaan Gallipolin maihinnousua, mistä se siirrettiin toukokuussa 8. Risteilijäviirikköön Brindisiin.


title: HMS Dartmouth (1911)

text: Alus osallistui 14. toukokuuta Otrantonsalmen taisteluun ja 28.-29. joulukuuta Durazzon taisteluun. Alus vaurioitui saatuaan osuman sukellusvene "UC-25":n laukaisemasta torpedosta.


title: HMS Dartmouth (1911)

text: "HMS Dartmouth" palasi telakalta palattuaan palvelukseen. Alus myytiin romutettavaksi 13. joulukuuta 1930 Metal Industriesille.


title: Aloitustapaaminen

text: Aloitustapaaminen () on projektin käynnistämisen yhteydessä järjestettävä projektin asiakkaan ja projektiryhmän tapaaminen. Tavoitteena on projektin käynnistämisen lisäksi luoda yhtenäinen käsitys projektiin osallistuville sen sisällöstä ja tavoitteista. Erityisen tärkeää näiden läpikäyminen on, jos paikalla on henkilöitä, jotka eivät ole olleet millään tavalla valmistelemassa projektia tai aloitustapaamista. Projektiin osallistuvat myös tutustuvat toisiinsa, mikäli he eivät entuudestaan tunne toisiansa.


title: Aloitustapaaminen

text: Aloitustapaamisessa asioista keskustellaan alustavasti, joten on hyväksyttävää että asioita jää avoimeksi. Tapaamisen onnistumisen varmistamiseksi, on siihen syytä varautua huolellisesti, jotta tapaamisesta saadaan mahdollisimman paljon hyötyä. Erityisesti tämä korostuu jos kyse on erityisen laajasta projektista, jolloin tapaaminen saattaisi valmistelemattomuuden vuoksi venyä tarpeettomasti.


title: Aloitustapaaminen

text: Tapaamisessa voidaan sopia mm. seuraavista aiheista.Aloitustapaamista voidaan käyttää myös motivoimaan niin projektia toteuttavia sen tarpeellisuudesta, mutta myös asiakkaalle voidaan näyttää projektiryhmän sitoutuminen projektiin osoittamalla paneutumista aiheeseen jo projektin varhaisessa vaiheessa.


title: Aloitustapaaminen

text: Tapaamisesta saatujen tietojen perusteella voidaan toteuttaa projektin ensimmäiset dokumentit, jonka jälkeen voidaan alkaa keräämään tarkempia vaatimuksia projektin toteutukseen.


title: Ialysós

text: Ialysós (, myös "Ialyssós") on Kreikan kaupunki sekä samanniminen Ródoksen kunnan kunnallisyksikkö (Δημοτική Ενότητα Ιαλυσού, "Dimotikí Enótita Ialysoú") ja entinen itsenäinen kunta. Se sijaitsee Ródoksen saarella, Ródoksen alueyksikössä Etelä-Egean saarten alueella. Kaupungin ja kunnallisyksikön väkiluku on 11 331 (vuonna 2011).


title: Ialysós

text: Ialysoksen seutu on ollut asuttu jo minolaisella ja mykeneläisellä kaudella. Antiikin Ialysos oli yksi saaren kolmesta vanhasta kaupungista Lindoksen ja Kameiroksen ohella. Kaupungit perustettiin sen jälkeen, kun doorilaiset asuttivat saaren noin 1100–900 eaa. Ialysoksen akropolis eli linnavuori sijaitsi nykyisin Filérimos-kukkulana tunnetulla vuorella. Vuosina 1000–600 eaa. Ialysos perusti siirtokuntia Välimeren rannikoille. Vauraimmillaan kaupunki oli löytöjen perusteella 400-luvulla eaa. Ialysos taantui asukkaiden alkaessa muuttaa uuteen, vuonna 408 eaa. perustettuun Rhodoksen kaupunkiin.


title: Ialysós

text: Filérimos-kukkulalla on säilynyt raunioita muun muassa Athene Poliaalle omistetusta temppelistä sekä lähdekaivorakennuksesta. Bysanttilaisella keskiajalla paikalla oli eri vaiheissa useita kirkkoja sekä luostari. Kukkulaa myös linnoitettiin tuolloin.


title: Ialysós

text: Nykyinen Ialysóksen kaupunki sijaitsee noin kaksi kilometriä pohjoiseen Filérimos-kukkulasta ja noin kuusi kilometriä länsilounaaseen Ródoksen kaupungista, jonka esikaupunkialuetta se nykyisin käytännössä on. Kaupungin aiempi nimi oli "Triánta" (Τριάντα, ”Kolmekymmentä”). Vuonna 1976 se nimettiin uudelleen antiikin aikaisen kaupungin mukaan. Muuta historiallista yhteyttä kaupunkien välillä ei ole.


title: Ialysós

text: Ialysós on nykyisin yksi Ródoksen turismin keskuksista. Kaupungin ympäristössä on rantaa, joka on tuuliolosuhteittensa ansiosta erityisesti lainelautailijoiden suosiossa. Ródoksen kansainvälinen lentoasema sijaitsee noin kuusi kilometriä kaupungista länteen.


title: Ialysós

text: Ialysós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ródoksen kuntaan yhdessä Afántoun, Archángeloksen, Attávyroksen, Kallithéan, Kámeiroksen, Líndoksen, Nótia Ródoksen ja Petaloúdeen kanssa.


title: Fjodorov

text: Fjodorov tai Fedorov, naisilla Fjodorova tai Fedorova () on yleinen venäläinen sukunimi. Se perustuu kreikkalaisperäiseen etunimeen Theodoros (kreikan Θεόδωρος, ven. Фёдор). Nimi voi viitata seuraaviin henkilöihin:


title: Fjodorov

text: Fjodorov


title: Fjodorov

text: Fjodorova


title: Fjodorov

text: Fedorova


title: Fjodorov

text: Muita


title: Pitch-Black Blues

text: Pitch-Black Blues on suomalaisen metalliyhtyeen Cryhavocin toinen studioalbumi, joka julkaistiin vuonna 1999.


title: Stanislav Šesták

text: Stanislav Šesták (s. 16. joulukuuta 1982 Prešov, Tšekkoslovakia) on slovakialainen jalkapalloilija, pelipaikaltaan hyökkääjä. Hän pelaa Bundesliigan VfL Bochumissa ja Slovakian maajoukkueessa.


title: Stanislav Šesták

text: Šesták aloitti uransa Tatran Prešovissa kaudella 2000–2001. Sieltä hän siirtyi tammikuussa 2002 Slovan Bratislavaan ja tammikuussa 2004 edelleen MŠK Žilinaan.


title: Stanislav Šesták

text: Žilinassa Šestákin maalimäärät kasvoivat huomattavasti. Kaudella 2005–2006 hän teki 17 maalia ja kaudella 2006–2007 hän oli 15 maalillaan Corgoň Ligan toiseksi paras maalintekijä Žilinan voittaessa sarjan mestaruuden.


title: Stanislav Šesták

text: Heinäkuussa 2007 Šesták siirtyi saksalaisseura VfL Bochumiin 750 000 euron kaupassa.


title: Stanislav Šesták

text: Slovakian maajoukkueessa Šesták on pelannut vuodesta 2004 lähtien. Hän oli mukana vuoden 2006 MM-kilpailuiden ja vuoden 2008 EM-kilpailuiden karsinnoissa. Jälkimmäisissä hän onnistui kahdesti maalinteossa San Marinoa vastaan.


title: Stanislav Šesták

text: Vuoden 2010 MM-kilpailuiden karsinnoissa Šesták oli suuremmassa roolissa. Hän oli kuudella maalillaan Slovakian paras maalintekijä, kun joukkue voitti ja selvitti tiensä arvokilpailuihin ensimmäistä kertaa historiassaan. Šesták teki muun muassa Puolaa vastaan loppuhetkillä kaksi maalia, jotka käänsivät ottelun Slovakian tappiosta voitoksi. Hän teki maalin myös molemmissa otteluissa rakasta vihollista Tšekkiä vastaan.


title: Toivo Wallenius

text: Toivo Kaarle Wallenius (16. heinäkuuta 1881 Hämeenlinna – 13. huhtikuuta 1919 Pukinmäki) oli suomalainen opettaja, kääntäjä ja kirjailija. Hän käytti myös nimimerkkiä "Kari Vallio".


title: Toivo Wallenius

text: Walleniuksen isä oli kauppias Ch. Wallenius. Hän pääsi ylioppilaaksi Hämeenlinnan lyseosta 1898 ja valmistui filosofian kandidaatiksi Helsingin yliopistosta 1903. Wallenius toimi Suomi-opiston opettajana Yhdysvalloissa 1903–1906 ja hän oli sitten Helsingin suomalaisen tyttökoulun jatkoluokkien suomenkielen opettajana 1908–1918. Wallenius toimi myös lehtimiehenä.


title: Toivo Wallenius

text: Wallenius oli naimisissa vuodesta 1907 Inez Anna Theresia Berndtin kanssa.


title: CB Lucentum Alicante

text: CB Lucentum Alicante on alicantelainen koripalloseura, joka pelaa ACB:ssä.


title: CB Lucentum Alicante

text: Seura perustettiin vuoden 1994 toukokuussa. Kaksi kuukautta myöhemmin seura hyväksyttiin Liga EBA:an.


title: Eero Siren

text:
Eero Siren (s. 2. kesäkuuta 1946, Helsinki) on suomalainen teatterintekijä, joka on toiminut dramaturgina, ohjaajana, näyttelijänä ja teatterinjohtajana. Hän kirjoitti ylioppilaaksi Oulunkylän yhteiskoulusta 1967 ja valmistui teatteritaiteen maisteriksi 2000 Teatterikorkeakoulusta.
Siren on ollut kiinnitettynä Imatran Teatterissa 1973–1975 näyttelijä-ohjaajana, Nukketeatteri Vihreässä Omenassa näyttelijänä 1975–1977 ja Kokkolan kaupunginteatterissa 1977–1979 ohjaajana. Hän oli Kokkolan kaupunginteatterin johtaja 1979–1982. Siren työskenteli Kemin kaupunginteatterissa 1982–1983 dramaturgina, 1983–2000 näyttelijänä ja 2000–2002 teatterinjohtajana. Vuosina 2002–2010 hän oli jälleen teatterin dramaturgi. Siren on myös kirjoittanut tv-sketsejä ja esiintynyt televisio-ohjelmissa.


title: LAEH

text: LAEH on suomalaisen metalliyhtyeen Embrazen esikoisalbumi vuodelta 1998. Albumi nauhoitettiin ja miksattiin Neo studiolla.


title: LAEH

text: Kappaleesta "Charm of the Wilderness" kuvattiin musiikkivideo.


title: Sándor Vály

text: Sándor Vály (s. 28. maaliskuuta 1968 Budapest) on unkarilais-suomalainen kuvataiteilija. Hän on opiskellut taideopintoja Unkarissa 1982–1988. Hän on ollut Taidemaalariliiton jäsen vuodesta 1995 ja Tarihstan Akatemian jäsen vuodesta 1997.


title: Sándor Vály

text: Sándor Vály on asunut ja työskennellyt Helsingissä vuodesta 1990.


title: Sándor Vály

text: Sándor Vály on pitänyt näyttelyitä Suomessa viimeisten 24 vuoden aikana. Turun Ars Nova museoon vuonna 1999 koottu kuvitteellinen kansatieteellinen näyttely Talazűek Ob Uzuk – City of Immortality sisälsi muun muassa "kaivauslöytöjä" ja niihin liittyviä piirustuksia ja veistoksia jotka Vály oli työstänyt perfektionismiin asti. Vály loi kieltä ja kansalliseeposta myöten muinaisen kansan ja dokumentoi sen historian teoksillaan.


title: Sándor Vály

text: Vály on elänyt läpi ihmisen historiaa ja kuvakäsitystä ja kuvittanut omalla tavallaan ihmiselämän keskeiset asiat: syntymään ja kuolemaan liittyvät myytit, uskon ja rakkauden rituaalit, tiedon ja mystiikan salaisuudet. Teokset kierrättävät sisällöllisesti ja taidehistoriallisesti ihmiskunnan yhteistä omaisuutta. Tekotavaltaan ne ovat kierrätysmateriaaleista koottuja kollaaseja ja sekatekniikkatöitä. Tervapahvia, aaltopahvia, sanomalehtiä on yhdistetty hiili- ja tussipiirrokseen ja maalaukseen.


title: Sándor Vály

text: Vály ei ole urallaan rajoittunut maalaustaiteeseen, vaan työstänyt lisäksi muun muassa elokuva- ja musiikkiprojekteja. Hän on tehnyt mm. runolevyjä J.K. Ihalaisen kanssa.


title: Simo Alitalo

text: Simo Alitalo (s. 1954) on suomalainen ääni- ja mediataiteilija. Hän tekee ääni-installaatioita, tilateoksia ja radiotaidetta. Alitalo asuu Turussa ja työskentelee pääasiassa Turussa ja Helsingissä. Hän on opiskellut filosofiaa, musiikkitiedettä, kulttuurihistoriaa ja elokuvatutkimusta Turun yliopistossa ja valmistelee taiteen väitöstyötä Kuvataideakatemiassa aiheena äänitaide. Hän on tehnyt myös kokeellisia feature-ohjelmia Yle Radio 1:n Radioateljeelle sekä toiminut äänitaiteen kuraattorina ja luennoitsijana.


title: Simo Alitalo

text: Alitalo on myös opettanut muun muassa äänen ja kuvan suhdetta audiovisuaalisissa medioissa kuten elokuvassa. Hän toimii aktiivisesti kansainvälisissä äänitaiteen yhteisöissä ja on esimerkiksi World Forum for Acoustic Ecology -järjestön perustajajäseniä. Hänen ääni-installaatioitaan on ollut esillä Suomen lisäksi useissa Euroopan maissa sekä Australiassa, Kanadassa, Uudessa-Seelannissa ja Yhdysvalloissa.


title: Simo Alitalo

text: Radioateljeelle Alitalo on tehnyt kymmeniä ohjelmia. Yhdessä runoilija Markku Innon kanssa hän on tehnyt lukuisia amerikkalaisen ja eurooppalaisen nykyrunouden esittelyjä. ”Liipoon laulu, turkulaista runon poljentoa” -ohjelma sai YLEn kunniamaininnan vuonna 2004 (Koura 2004).


title: Simo Alitalo

text: Syksyllä 2010 Alitalo kuratoi Aboa Vetus & Ars Nova museoon Klangi-äänitaidenäyttelyn yhdessä Tuike Alitalon ja Silja Lehtosen kanssa. Klangi on merkittävin Suomessa järjestetty äänitaiteen esittely, jossa oli teoksia seitsemältä kansainvälisesti tunnetulta äänitaiteilijalta Euroopasta, Kanadasta ja Australiasta.


title: Simo Alitalo

text: Turku 2011 kulttuuripääkaupunkivuoden yhteydessä Alitalo oli taiteellisena suunnittelijana Suomen Akustisen Ekologian Seuran hankkeessa ”Turku kuuntelee” ja toteutti kulttuuripääkaupunkisäätiön tilaustyönä juhlavuoden avajaisiin tammikuussa 2011 "Aurajoksisinfonian", joka oli ääniperformanssi laivan sumutorville, mustaruutikanuunoille, sireeneille ja puhallinsoittajille.


title: Simo Alitalo

text: Vuonna 2011 tilasi The Collection museo Lincolnissa, Itäisessä Englannissa Alitalolta mittavan 16-kanavaisen ääniteoksen ”Carta de Ausuculto”. Teos oli äänimuotokuva Lincolnin lähistöllä entisöitävästä muinaisesta lehmuslehdosta. Alitalo äänitti metsän äänimaisemaa kolmen kuukauden residenssissä, keväällä kesällä ja syksyllä 2010. Residenssi oli osa Lontoon 2012 Olympialaisten kansainvälistä kulttuuri- ja taideohjelmaa.


title: Simo Alitalo

text: Vuonna 2011 Alitalolle myönnettiin Taiteen valtionpalkinto.


title: Tcho-tchot

text: Tcho-tchot on Cthulhu-mytologiassa esiintyvä fiktiivinen kansa ja ihmisrotu tai ihmisen kaltainen laji. Tcho-tchot ovat taikauskoista kansaa ja palvovat mytologian pelottavia jumalolentoja Suuria muinaisia. Heidän katsotaan yleensä elävän Kaakkois-Aasiassa.


title: Tcho-tchot

text: Tcho-tchoja kuvataan ensimmäisen kerran August Derlethin novellissa "The Thing That Walked on the Wind", jossa mainitaan burmalaisen kansan "kirotut ja kielletyt teot". Derlethin myöhempi, yhdessä Mark Shorerin kanssa krjoittama "Lair of the Star-Spawn" kuvaa heidät lyhyenä, kaljuna kansana joka palvoo Lloigor- ja Zhar -nimisiä valtavia lonkerojumalia. Cthulhu-mytologian luojana tunnettu H. P. Lovecraft kuitenkin mainitsi tcho-tchot ensimmäisen kerran jo 1932 novellissaan "The Horror in the Museum", joka kuitenkin mainitsee vain ohimennen heidän elävän Indokiinassa; myöhemmin Lovecraft kuvasi tcho-tchoja "iljettävänä" kansana novellissaan "Menneisyyden varjo".


title: Tcho-tchot

text: Frank Belknap Long kertoo romaanissaan "The Horror from the Hills" kuinka elefanttimainen jumala Chaugnar Faugn loi ensin ihmisen ja kalan välimuotoa muistuttavan miri nigri -rodun. Kun miri nigrit lisääntyivät esihistoriallisten ihmisten kanssa syntyivät tcho-tcho-kansan esi-isät.


title: Tcho-tchot

text: T. E. D. Kleinin pienoisromaani "Musta torvensoittaja" kuvailee tcho-tchoja kohtalaisen tarkasti: tarinassa amerikkalainen lähetyssaarnaaja on juuri palannut Malakan niemimaalta, jossa hänen lähetysmatkansa tcho-tchojen parissa on epäonnistunut. Tcho-tchot väittävät ulospäin olevansa sunnimuslimeja, mutta todellisuudessa he vaalivat yhä vanhan uskontonsa rituaaleja ja jumalia, joita he ovat Malakan vuoristoseudulla eristyksissä asuessaan jo vuosisatoja palvelleet. Lähetyssaarnaaja kuvailee tcho-tchoja "ilkeimmiksi ihmisiksi joita on koskaan elänyt". Heidän uskontonsa keskeinen hahmo on Shugoran eli Shoo Goron -niminen paholaishahmo, joka on musta, osin kalaa muistuttava, kärsäinen ihmishahmo. Olento haistelee torvimaisella kärsällään ja enteilee kuolemaa. Paikallisille heimoille Shugorania käytetään myös mörkömäisenä hahmona, jolla pelotetaan lapsia käyttäytymään hyvin.


title: Tcho-tchot

text: Cthulhu-mytologiaan merkittävästi vaikuttanut roolipeli "Call of Cthulhu" kuvailee tcho-tchojen olevan degeneroitunut ja kannibalismia harjoittava kansa, joka palvoo alkukantaisia jumalia. Kansan mainitaan elävän Kaakkois-Aasiassa. Myös "Call of Cthulhun" maailmassa Shugoran kuuluu tcho-tchojen uskontoon.


title: Naisen kivitys

text: Naisen kivitys on Cyrus Nowrastehin ohjaama tositapahtumiin perustuva elokuva, joka kertoo Soraya-nimisen naisen raa’asta kohtalosta iranilaiskylässä vuonna 1986. Kylässä asuva Zahra esittää asiasta selonteon ranskalaisen toimittajan sanelimeen.


title: Naisen kivitys

text: Nyt-liitteen Leena Virtasen mukaan Naisen kivitys on vanhanaikainen, moraalista raivoa nostattava elokuva. Hänen pitkitettynä pitämänsä kivityskohtauksen "olisi voinut kuvata hienovaraisemminkin, eikä elokuvan dramaattinen teho olisi siitä kärsinyt, pikemminkin päinvastoin".


title: Gregorius

text: Gregorius on miehen etunimi. Se on latinalainen muoto kreikkalaisesta nimestä "Gregorios" ("Γρηγόριος"), joka merkitsee "valpas". Nimi on esiintynyt muun muassa useilla paaveilla.


title: Gregorius

text: Suoemssa nimi Gregorius on Väestörekisterikeskuksen tietojen mukaan annettu vuoden 2009 loppuun mennessä noin 110 henkilölle. Suomenruotsalaisessa kalenterissa Gregoriuksen nimipäivä 12. maaliskuuta, paavi Gregorius I:n muistopäivänä. Nimen suomalaisia vastineita ovat Reijo ja Reko.


title: Intense

text: Intense on suomalaisen metalliyhtyeen Embrazen toinen studioalbumi, joka julkaistiin vuonna 1999. Albumi nauhoitettiin, miksattiin ja masteroitiin Oulussa Neo Studiossa talvella 1998-1999. Albumin tuotti Immu Ilmarinen sekä Topi Hanhela ja julkaisi Mastervox Records.


title: Intense

text: Kaikki kappaleet sanoittanut Tuohimaa ja Hanhela.


title: King World Productions

text: King World Productions oli yhdysvaltalainen televisio-ohjelmien jakeluyritys. Sen perusti Charles King vuonna 1964, ostettuaan Hal Roachin 1930-luvulla tuottamien "Meidän sakki" -lyhytelokuvien televisiolähetysoikeudet. Charles Kingin kuoltua 1972 yritys siirtyi hänen kuuden lapsensa hallintaan. Yrityksen toimitusjohtajaksi tuli Michael King ja hallituksen puheenjohtajaksi Roger King.


title: King World Productions

text: King Worldin levittämiin ohjelmiin kuuluivat muun muassa Wheel of Fortune, Jeopardy, The Oprah Winfrey Show ja Dr. Phil. CBS hankki King Worldin omistukseensa vuonna 2000 ja vuonna 2006 se fuusioitiin osaksi vastaperustettua CBS Television Distributionia.


title: Musiikkitiedonhaku

text: Musiikkitiedonhaulla (engl. "music information retrieval") tarkoitetaan musiikkikappaleiden hakemista musiikkitietokannoista. Musiikkitiedonhaun lajeja ovat metatietoon perustuva tekstihaku, symboliseen musiikkisisältöön perustuva haku sekä audiomuotoiseen musiikkisisältöön perustuva haku. Musiikkitiedonhakua voidaan hyödyntää tietyn musiikkikappaleen etsimiseen, tai haku voidaan rajata laajemmin esimerkiksi tiettyyn musiikkityyliin.


title: Musiikkitiedonhaku

text: Tieteenalana musiikkitiedonhaku on varsin uusi ja monitieteinen. Alan tutkimuksessa sovelletaan menetelmiä mm. musiikkitieteen, kognitiivisen musiikkitieteen, tietojenkäsittelytieteen sekä signaalinkäsittelyn alalta. Musiikkitiedonhaun käytännön sovelluksia ovat esim. internetissä vapaasti käytössä olevat musiikkihakukoneet.


title: Musiikkitiedonhaku

text: Metatietoon (engl. "metadata") perustuva haku toimii tavanomaisen tekstihaun tavoin siten, että tietokantaan on laadittu musiikkia kuvailevaa sanallista metatietoa, johon käyttäjän syöttämää hakusanaa verrataan. Kappaleisiin liitetyt hakusanat voivat olla ns. yleistä tietoa, kuten esittäjä, säveltäjä ja genre, tai tarkempia, kuten se onko kappaleessa käytetty harmonikkaa tai onko kappaleessa esimerkiksi klarinettisoolo (Lista Music Genome Projectin käyttämistä attribuuteista). Metatietoon perustuvan tiedonhaun menetelmiä ovat mm. ID3 ja Music Genome Project.


title: Musiikkitiedonhaku

text: Esimerkkejä musiikilliseen metatietoon perustuvista musiikinhakukoneista:


title: Musiikkitiedonhaku

text: Symbolimuotoinen musiikki koostuu musiikin kulkua kuvaavista diskreeteistä symboleista, kuten nuoteista tai MIDI-informaatiosta. Symbolit sisältävät tietoa mm. äänen korkeudesta, kestosta ja voimakkuudesta. Symbolimuotoinen musiikki ei kuvaa todellista akustista ääntä, vaan se on ohje musiikin tuottamiseksi. Symboliseen musiikkisisältöön perustuvassa haussa käyttäjä voi antaa hakuehdon esim. kirjoittamalla nuotteja tietokoneella tai soittamalla MIDI-yhteensopivalla sähköpianolla. Haku toteutetaan yleensä soveltamalla merkkijonoalgoritmeja.


title: Musiikkitiedonhaku

text: Esimerkkejä symboliseen musiikkisisältöön perustuvista hakukoneista:


title: Musiikkitiedonhaku

text: Audiomuotoinen musiikki koostuu todellista akustista ääntä eli ilmanpaineen vaihtelua kuvaavasta informaatiosta. Audiomuotoinen musiikki ei sellaisenaan sisällä tietoa musiikin sisällöstä, mutta sitä voidaan analysoida digitaalisen signaalinkäsittelyn avulla. Audiomuotoiseen musiikkisisältöön perustuvassa haussa käyttäjä antaa hakuehdon ääninäytteenä, kuten hyräilynä tai WAV-tiedostona.


title: Musiikkitiedonhaku

text: Audiomuotoisen musiikin hakuun ja vertailuun voidaan hyödyntää akustista sormenjälkeä (engl. "audio fingerprint"). Musiikkikappaleesta luodaan akustisten ominaisuuksien (esim. äänenvoimakkuus, taajuusspektri) tai musiikillisten ominaisuuksien (esim. rytmi, harmonia) perusteella kuulohavaintoa vastaava tiivis sormenjälki, joka on riippumaton musiikkikappaleen äänenlaadusta ja sille suoritetusta prosessoinnista. Haku tapahtuu vertaamalla musiikkinäytteiden sormenjälkiä toisiinsa.


title: Musiikkitiedonhaku

text: Hyräilyhaun perustana toimii yleensä ns. Parsonin koodi. Siinä seuraavaa säveltä verrataan aina edelliseen (aloitussävelen ollessa referenssisävel). Verrattava sävel voi saada arvot D (alempi kuin edellinen), U (ylempi kuin edellinen) tai R (sama kuin edellinen). Monessa laskukaavassa R on kuitenkin jätetty pois. Tähän syynä on tietokoneen epätarkkuus esimerkiksi tavujen erottelussa näytteen antajan laulaessa laulun sanoilla. Tässä hakutavassa on se hyvä ominaisuus, että laulajan ei tarvitse laulaa tietystä sävellajista eikä laulun tarvitse olla puhdasta, kunhan melodian suunta on oikea.


title: Musiikkitiedonhaku

text: Esimerkkejä audiomuotoiseen musiikkisisältöön perustuvista hakukoneista:


title: Fame (vuoden 2009 elokuva)

text: Fame on yhdysvaltalainen syksyllä 2009 ensi-iltansa saanut elokuvamusikaali, joka on uusi versio Alan Parkerin vuonna 1980 ohjaamasta samannimisestä elokuvasta. Elokuvan on ohjannut Kevin Tancharoen.


title: Fame (vuoden 2009 elokuva)

text: Nyt-liitteen viisi kriitikkoa antoivat elokuvalle pistekeskiarvon 2,2.


title: Fame (vuoden 2009 elokuva)

text: Nyt-liitteen Pertti Avolan mukaan uusinta-"Fame" on paitsi naiivi, myös ”kamalan tylsä”. Perusteeksi päivityksen valmistamiseen hän arvioi "High School Musical" -esitysten suosiota. Lapsellisesti ja ikävystyttävästi etenevän "Famen" ainoa valopilkku on Avolan mukaan nuori Naturi Naughton, etenkin tämän tulkinta kappaleesta ”Out Here on My Own”.


title: Eni

text: Eni S.p.A. eli Ente nazionale idrocarburi on italialainen öljy- ja kaasuyritys, joka toimii 70 maassa. Eni oli Italian suurin yritys vuonna 2008. Se on perustettu vuonna 1953.


title: Demon’s Souls

text: Demon’s Souls () on From Softwaren ja SCE Japan Studion yhteistyöllä kehitetty fantasia-aiheinen toimintaroolipeli, joka julkaistiin yksinoikeudella PlayStation 3:lle vuonna 2009. Japanin julkaisusta vastasi Sony Computer Entertainment ja Pohjois-Amerikassa Atlus. Peli ilmestyi Eurooppan joihinkin maihin rajoitetun "Black Phantom Editionin" muodossa.


title: Demon’s Souls

text: Pelin tapahtumat sijoittuvat keskiaikaisen Euroopan inspiroimaan ympäristöön, fiktiivisen Boletarian kuningaskuntaan, joka on ajautunut kirotusta usvasta ilmestyvien, sieluja metsästävien demonien turmelemaksi. Pelaaja ohjaa kustomoitavaa ritariaan läpi epälineaaristen kenttien ja pyrkii kehittämään hahmoaan vihollisten sieluja keräämällä. SCEJ:n tuottaja, Takeshi Kajii kuvaili "Demon’s Soulsia" synkän fantasia-teemansa vuoksi "King’s Field" -pelisarjan henkiseksi seuraajaksi.


title: Demon’s Souls

text: "Demon’s Souls" sai julkaisunsa jälkeen paljon positiivista palautetta. Se voitti useita eri palkintoja ja keräsi kehuja muun muassa osuvasta visuaalisesta suunnittelusta, taisteluvaihtoehtojen laajuudesta ja integroidusta moninpelistä. Peli on myös tunnettu sen huomattavasta vaikeusasteesta, jota pidettiin todellisena haasteena. Peliä ei ole kuitenkaan tehty vaikeaksi sen takia että peli olisi kokemuksena sietämätön, vaan pelin vaikeusaste on luotu korostamaan Demon's Soulsin synkkää maailmaa jossa ihmiset epätoivoisesti yrittävät taistella valtavia demoneita vastaan päätyen usein kuolemaan. Pelistä tulee huomattavasti helpompi, mikäli pelaaja pelaa sitä varoen, liikkuen hitaasti tuntemattomilla alueilla, sekä tarkkaillen jatkuvasti ympäristöään demonien ja ansojen varalta.


title: Demon’s Souls

text: Pelaaja luo hahmonsa ennen varsinaisen kampanjan alkamista. Editorilla voi muokata nimeä, kasvonpiirteitä, ihonväriä ja ikää. Pelaaja saa valita myös hahmoluokkansa, jolla on eniten vaikutusta pelin alussa. Pelin jokaisella kymmennellä hahmoluokalla on omat erityispiirteensä, tiettyihin osa-alueisiin painottuvat aloitustaitonsa ja varusteensa. Hahmonluonnin jälkeen kehitys on kuitenkin vapaata, eivätkä hahmoluokat rajoita pelityyliä. Lähitaisteluun painottunut barbaari voi esimerkiksi kehittyä tehokkaaksi taikuudessa.


title: Demon’s Souls

text: Itse pelaaminen tapahtuu kolmannen persoonan näkökulmasta. Vaikka kyseessä on toiminnallinen roolipeli, "Demon’s Souls" eroaa suuresti tavanomaisista hack and slash -lajityypin tuotoksista. Jokainen vihollinen on luotu kriittisen vaarallisiksi, eikä niiden päihittäminen onnistu suoraviivaisella lyömisellä. Pelin haasteellisuus ei kuitenkaan pohjaudu monimutkaisten näppäinyhdistelmien toteuttamiseen, vaan osumavahinkojen suuruuteen ja vastustajien ”anteeksiantamattomaan” tekniikkaan. Pelaajan täytyy reagoida siihen tarkalla ja jopa passiivisella pelityylillä, mikä painottaa torjunta- ja väistöliikkeitä. "Demon’s Soulsin" mekaniikka nojaa myös paljon henkilökohtaiseen kokemukseen, sillä vihollisten taistelutavat saattavat poiketa suuresti toisistaan. Paikkojen ja taistelutyylien tuntemisella onkin suuri osa yliotteen saavuttamisessa.


title: Demon’s Souls

text:
"Demon’s Soulsissa" hahmonkehitys tapahtuu sieluja keräämällä. Tätä pelin valuuttaa ja kokemuspisteitä vastaavaa kauppatavaraa, jota saa kuolleilta vihollisilta ja erilaisista sielukivistä, voi käyttää esimerkiksi hahmon ominaisuuksien parantamiseen tai tarvikkeiden, varusteiden ja aseiden ostamiseen sekä huoltamiseen. "Demon’s Souls" -pelin asevalikoima koostuu lähinnä keskiajalle tyypillisistä välineistä kuten miekoista, keihäistä, kirveistä sekä jousiaseista. Aseiden tehokas käyttö saattaa edellyttää jonkin tietyn ominaisuuden – kuten voiman – kehittämistä, minkä myötä pelaajan sielutaso myös nousee.
Kun pelaaja kuolee, hän säilyttää varusteensa, mutta menettää käyttämättömät sielunsa sekä osan terveyskapasiteetistaan. Viholliset syntyvät takaisin paikoilleen ja kentän joutuu aloittamaan kokonaan alusta. Sielut voi käydä keräämässä takaisin ruumiiltaan, mutta matkan varrella kuoleminen hävittää ne lopullisesti. Tehtävien välillä hahmo voi oleskella Nexuksessa, sielujen valtakunnassa, joka toimii eräänlaisena turvapaikkana. Siellä pelaaja voi kaupata sielujaan, varastoida tarvikkeita ja siirtyä kentältä toiselle. Ensimmäisen alueen läpäisemisen jälkeen päämäärän saa valita vapaasti.


title: Demon’s Souls

text: "Demon’s Souls" sisältää ”World Tendency” -järjestelmän, jossa pelattavuus muuttuu maailman suuntauksesta riippuen. Suuntautuminen on sidoksissa pelaajan menestykseen, jolloin kuoleminen tummentaa maailmaa ja vihollisten tappaminen puolestaan vaalentaa. Kun ympäristö muuttuu mustaksi, tekoälyvastustajat vahvistuvat entisestään, mutta niiden päihittämisestä saatava palkkio kasvaa; valkoisen vallatessa päinvastoin.


title: Demon’s Souls

text: "Demon’s Souls" käyttää ainutlaatuista verkkopelijärjestelmää, joka on yhdistetty PlayStation Networkin kautta yksinpelikokemukseen. Tämän johdosta pelaajat voivat nähdä muiden henkilöiden jättämiä aavehahmoja, eli uusintoja siitä, kuinka he ovat pelanneet. Käyttäjät tiputtavat kuollessaan paikalle veritahroja, joista muut pelaajat kykenevät ”aktivoimalla” katselemaan hänen viimeisiä hetkiään. Pelissä voi myös jättää jälkeensä pikavalikosta valittuja viestejä, joissa saa antaa vinkkejä vaikkapa tuleviin ansoihin tai vihollisiin liittyen.


title: Demon’s Souls

text: Yhteistyöpelitila tukee kolmea käyttäjää, jotka voivat kokoontua sielumuodossa samaan maailmaan. Pelaajat saavat palata varsinaisiin kehoihinsa vasta päävastuksen päihitettyään. Kilpailuhenkisessä pelimuodossa voi puolestaan tunkeutua toisen henkilön yksinpeliin ja pyrkiä tappamaan hänet. Vihamielinen osapuoli esiintyy tällöin mustana aaveena (Black Phantom).


title: Demon’s Souls

text: Peli keskittyy tapahtumiin, jotka saivat alkunsa Kuningas Allant XII:n etsiessä voimaa ja rikkauksia maalleen sielujen voiman avulla. Hän sai nostettua Boletarian pohjoisen kuningaskunnan ennennäkemättömään menestykseen. Eräänä päivänä kuningaskunta kuitenkin peittyi mustaan usvaan, joka sulki sen muusta maailmasta. He, jotka astuivat sisälle usvaan, eivät koskaan palanneet. Kuninkaallisen Twin Fangs -joukon Vallarfax kuitenkin pääsi vapaaksi usvasta ja varoitti muuta maailmaa Boletarian kohtalosta. Vanheneva Kuningas Allant XII oli herättänyt Vanhan (The Old One), Nexuksen alla lepäävän suuren hirviön tämän ikuisesta unestaan ja musta usva oli levinnyt kaikkialle, tuoden esiin sieluille nälkäisiä demoneja. Ne, jotka menettivät sielunsa, menettivät myös järkensä – kaaos vallitsi. Demonien määrä ja voima lisääntyy jokaisen syödyn sielun myötä.


title: Demon’s Souls

text: Ennen kaksivuotisen kehitystyön alkamista studioiden lähtökohtana ei ollut pyrkiä uuteen "King’s Fieldin" jatko-osaan. SCEJ:n tuottaja Takeshi Kajii kuvaili projektia enemmänkin sen ”henkiseksi seuraajaksi” ja tuki lausuntoaan seuraavasti: ”Olen From Softwaren fani, mutta se tarkoittaa luonnollisesti sitä, että heidän peleissään on kohtia, joihin en toisaalta ole tyytyväinen.” Hänen mielestään itsenäinen kehitystyyli avasi ovia luovempaa ja potentiaalisesti innovatiivisempaa pelattavuutta kohtaan: ”Jos kyseessä olisi uusi "King's Field" -peli, siinä olisi asioita joihin emme voisi puuttua, sillä ne ovat osa sarjaa; tämänkaltaisella yhteistyöllä voimme pyrkiä luomaan jotain aivan uutta.” Monia yhtäläisyyksiä "King’s Field" -sarjaan voidaan kuitenkin löytää; esimerkiksi synkkä, fantasia-aiheinen miljöö, roolipelielementit sekä korkea vaikeusaste. "King’s Fieldin" lisäksi Kajii mainitsi myös pelikirja "Fighting Fantasyn" ja sen sisältämän tapahtumapaikan, Titanin, toimineen inspiraation lähteinä usealle "Demon’s Soulsin" kentälle. Hahmosuunnittelu ja etenkin loppuvastukset saivat puolestaan vaikutteita pakanallisesta kansanrunoudesta. Muun muassa ohjaaja Hidetaka Miyazakin lempihahmo, Adjudicator, kehitettiin alkukantaisten jumalien kuvia sekoittamalla. Tällä hän pyrki luomaan konseptin tunnelmasta ”epätavallisen ja kaaoottisen”.


title: Demon’s Souls

text: Miyazakin mukaan pelin korkea vaikeusaste ei koskaan ollut erityisenä tavoitteena, mutta sen kautta he halusivat välittää onnistumisen tunteita. Vaikeusastetta kuvailtiin ”yhtenä tapana tarjota intensiivistä palkitsevuutta strategioiden kehittämisen, esteiden ohittamisen ja asioiden oppimisen kautta.” Kuolemisen uhka ja sen yhteydessä menetetyn, kovalla työllä hankitun valuutan menettäminen luotiin korostomaan tätä ilmiötä. Asiaa perusteltiin niin, että ”jos sielut voisi palauttaa minä hetkenä hyvänsä, mukana ei olisi lainkaan onnistumisen tunnetta.” Loppuvastukset oli suunniteltu vaihteleviksi ja jännittäviksi, jotta pelaajat eivät kyllästyisi samankaltaisiin taisteluihin, vaan rohkaistuisivat selvittämään erilaisia taktiikoita ja ajattelemaan täydellä kapasiteetilla. Takeshi Kajii ei itse asiassa kokenut päävastuksia pelin haastavimpana elementtinä; ”Te puhutte ainoastaan pomoista, mutta ei se pomo pelkästään ole kaikki kaikessa. Pomon luokse johtava taival on se, mikä tekee pelistä todella vaikean. Jos vain löydät oikean kaavan loppuvastuksen kukistamiseksi, se ei ole niin vaikeaa. Se miten pääset pomon luokse, tekee pelistä vaikean.”


title: Demon’s Souls

text: Kun kehitystiimi suunnitteli integroitua nettipeliominaisuutta, Miyazaki tunsi että nykypelit sisältävät liikaa kommunikointia, mikä voi osoittautua vaivaksi tietyille pelaajille. He halusivat yhdistää pelaajien moninpelikokemukset hienovaraisesti tietyillä ominaisuuksilla, kuten heidän jättämillä haamuhahmoilla. Kun kehitystiimi toteutti järjestelmää, joka mahdollisti pelaajia jättämään toisilleen vinkkejä, he halusivat luoda valmiin valikon ennalta kirjoitettuja viestivaihtoehtoja. Tämä esti systeemiä karkaamasta häiritsevän chatin puolelle, ja takaamaan nopean sekä helppokäyttöisen tavan kommunikoida.


title: Demon’s Souls

text: "Demon’s Souls" julkistettiin ensi kertaa vuoden 2008 lopussa, jonka yhteydessä puhuttiin ainoastaan japanilaisesta versiosta. Sieltä se leviäisi muihin osiin Itä-Aasiaa, kuten Taiwaniin ja Etelä-Koreaan. Pelin julkaisi Aasiassa 5. helmikuuta 2009 Sony Computer Entertainment, jolla ei ollut suunnitelmia jakaa peliä muihin valtioihin. Aasian versiota ja positiivista vastaanottoa seurasi Atlusin ilmoitus vuoden 2009 E3-messuilla, jossa he kertoivat aikeistaan julkaista pelin Pohjois-Amerikassa saman vuoden lopulla. Yhdysvaltalainen versio käyttää erillisiä palvelimia verkkopelaamista varten, joten japanilaisten kanssa pelaaminen ei ole mahdollista. Sama alueellinen rajoitus koskee lisäksi tallennuksien ja trophy-saavutuksien yhteensopimattomuutta. Atlus julkaisi pelistä myös opaskirjalla varustetun "Deluxe Edition" -keräilypainoksen.


title: Demon’s Souls

text: Eurogamer otti yhteyttä Atlusiin ja tiedusteli mahdollisesta Euroopan julkaisusta. Heidän puhemiehensä Aram Jabbari antoi lausunnon, jossa hän kertoi: ”En ole tällä hetkellä varautunut Euroopan julkaisuun liittyvistä suunnitelmista. Toivottavasti peli jatkaa menestyksekkäällä linjallaan ja eurooppalaiset julkaisijat huomaisivat sen.” Myös muut From Softwaren tuotteita julkaisseet yhtiöt, kuten Tecmo Koei ja Ubisoft vastasivat kyselyyn kieltävästi. Huhtikuussa 2010 Namco Bandai kuitenkin ilmoitti tuovansa "Demon’s Soulsin" Eurooppaan 25. kesäkuuta erikoisversion muodossa. Keräilyversio kantaa nimeä "Black Phantom Edition" ja se sisältää äänilevyn, taidekirjan sekä läpipeluuoppaan. PlayStation 3 -pelien aluekoodittomuuden seurauksena halukkaat ovat kuitenkin jo voineet tilata pelin Pohjois-Amerikasta tai Aasiasta.


title: Demon’s Souls

text: Enterbrain julkaisi Japanissa 2009 rajoitetun strategiaoppaan, "Demon’s Souls Official Perfect Guiden", joka sisälsi 192 sivua perinpohjaista tietoa pelin aseista, panssareista, tarvikkeista, kartoista ja salaisuuksista. Japanilaiseen PlayStation Home -palveluun julkaistiin myös pelissä esiintyvien hahmojen varustesettejä.


title: Demon’s Souls

text: "Demon’s Soulsin" musiikit on säveltänyt japanilainen Shunsuke Kida, joka on työskennellyt useita vuosia televisio- ja elokuvakappaleiden parissa. Hänen luoma äänilevynsä julkaistiin alkujaan vain Pohjois-Amerikassa, mutta keräilyversion myötä se saapui myös Eurooppaan. Soundtrackia markkinoitiin GameStopin ennakkotilaustarjouksen yhteydessä.


title: Demon’s Souls

text: RPGFan-sivuston Patrick Gann vertasi kappaleiden sävyä 1970-luvun elokuviin ja huomasi selkeitä yhtäläisyyksiä entisajan barokkiin. Hän nosti esille japanilaisten vokalistien ja orkesterin kyvykkyyden sekä täydellisesti hyödynnetyt tauko-osuudet. Gann päätti arvostelunsa toteamukseen: ”Jos minun täytyisi valita yksi adjektiivi kuvaamaan Demon’s Soulsin soundtrackia, se olisi ’lumoava’.”


title: Demon’s Souls

text: Peli on otettu hyvin vastaan ulkomaalaisten pelilehtien ja sivustojen keskuudessa. Peliä on kehuttu ja haukuttu nykypäivän peleihin poikkeuksellisen korkean vaikeustasonsa takia. Pelin arvosanojen keskiarvo on Metacriticin mukaan 90/100.


title: Esko Riepula

text: Esko Olavi Riepula (s. 2. helmikuuta 1941 Paavola) on suomalainen emeritusprofessori.


title: Esko Riepula

text: Riepula syntyi seppä Juho Aukusti Riepulan ja Fanni Kristiina Mällisen perheeseen. Hänen puolisonsa vuodesta 1968 on kotitalousteknikko Pirkko-Liisa Annikki Lumiaho. Riepula valmistui kauppaopistosta 1962 ja suoritti verovirkamiestutkinnon 1963. Hänestä tuli Suomen ensimmäinen hallintotieteiden maisteri vuonna 1967, lisensiaatiksi hän valmistui vuonna 1969 ja väitteli tohtoriksi vuonna 1973. Riepula työskenteli Tampereen yliopiston julkisoikeuden assistenttina 1967-1970, oikeusministeriön valtiosääntökomitean sihteerinä 1971-1973, Tampereen yliopiston yliopettajana 1973-1977 ja opetusministeriön suunnitteluprofessorina 1978-1979. Vuonna 1975 hänet nimitettiin valtiosääntöoikeuden dosentiksi.


title: Esko Riepula

text: Riepula oli Lapin yliopiston va. rehtori 1979-1983 ja julkisoikeuden professori vuodesta 1981, yliopiston ensimmäisenä rehtorina hän toimi 1983–2006. Riepula on myös toiminut useaan otteeseen Rovaniemen kaupunginvaltuustossa sosialidemokraattien valtuustoryhmässä, edellisen kerran vuosina 2009–2012.


title: Esko Riepula

text: Tieteellisen tuotannon lisäksi Riepula on kirjoittanut Petri Koikkalaisen kanssa Suomen vaalirahoituskohua koskevan pamfletin "Näin valta ostetaan" (2009), jossa Kehittyvien maakuntien Suomi -yhdistyksen ja Nova Groupin ympärille muodostunutta vyyhtiä pidettiin liikemiesten ja poliittisten toimijoiden rakentamana korruptiojärjestelmänä.


title: Abgarus VII

text: Abgarus VII (k. 116?) oli Eufratin yläjuoksulla sijainneen Osroenen kuningaskunnan hallitsija vuosina 109–116. Tiedot hänen kaudestaan ovat vähäisiä ja epäselviä.


title: Abgarus VII

text: Erään lähteen mukaan Abgarus osti kuningaskunnan Parthialta suurella summalla vuonna 109. Viisi vuotta myöhemmin Rooman keisari Trajanus saapui Antiokiaan johtaakseen sotaretkeä Parthiaa vastaan. Abgarus lähetti Trajanukselle lahjoja ja tarjosi liittolaissopimusta Rooman ja Osroenen välille. Trajanus vieraili Osroenen pääkaupungissa Edessassa, missä häntä viihdytti muun muassa Abgaruksen poika Arbandes. Dio Cassiuksen mukaan Trajanus piti kovasti hänestä ja päätti lopulta antaa Osroenen säilyttää itsenäisyytensä.


title: Abgarus VII

text: Trajanuksen johtama Rooman armeija valtasi nopeasti Mesopotamian, mutta vuonna 116 parthialaiset kapinoivat roomalaisia vastaan. Useiden kaupunkien roomalaisten varuskuntien sotilaat surmattiin tai ajettiin pois. Pian myös Osroene nousi roomalaisia vastaan. Trajanuksen kenraali Lusius Quietus valtasi kuitenkin Edessan ja salli sen ryöstämisen ja polttamisen. Abgarus sai ilmeisesti surmansa levottomuuksissa.


title: Agrippina maior

text: Agrippina maior eli Agrippina vanhempi (14 eaa. – 33 jaa.) oli keisari Augustuksen tyttären Julian tytär ja myöhemmin Germanicuksen puoliso, Caligulan äiti ja Neron isoäiti. Germanicuksen kuoltua hän riitaantui Tiberiuksen kanssa. Agrippina karkotettiin Pandaterian saarelle, jossa hän kuoli nälkään vuonna 33.


title: Agrippina

text: Agrippina voi tarkoittaa seuraavia henkilöitä:


title: Doom Unit

text: Doom Unit on suomalainen rock-yhtye. Yhtyeen ensimmäinen single "Killing Time" oli Radio Rockin soitetuin kappale useiden viikkojen ajan vuonna 2009. Doom Unit julkaisi ensimmäisen studioalbuminsa "Cross the Linen" vuonna 2009, joka sijoittui ensimmäisellä julkaisuviikollaan Suomen virallisella listalla sijalle 2. Yhtye julkaisi toisen albuminsa "The Burden of Bloom" vuonna 2011 ja kolmannen albuminsa "III" elokuussa 2013.


title: Doom Unit

text: Doom Unitin ura alkoi vuonna 2009 Radio Rockin Starba-kilpailusta, jonka yhtye voitti alun perin suomalais-amerikkalaiseen kauhuelokuvaan "Skeleton Crew" sävelletyllä "Killing Time" -kappaleellaan. Yhtyeen debyyttialbumi "Cross the Line" meni suoraan Suomen virallisen albumilistan toiselle sijalle ja yhtye nousi teki paljon live-esiintumisiä. Ahkeran kiertämisen jälkeen yhtye keskittyi toiseen albumiinsa "The Burden of Bloom", joka sekin nousi albumilistan TOP20:een. Yhtyeen kolmas albumi, nimeltään "III" saavutti julkaisuviikollaan listan sijan 12.


title: Doom Unit

text: Yhtyeen kokoonpanossa tapahtui toisen albumin jälkeen vaihdoksia. Basistina toimi kolmannella levyllä ja livenä Doom Unit -albumien tuottajanakin toiminut Happoradion kitaristi AH Haapasalo. Vuonna 2014 yhtyeen basistiksi AH:n tilalle astui Kari Luonsinen.


title: Doom Unit

text: Televisiokanava Nelonen käytti "Killing Time" -kappaletta televisio-ohjelma "Harper’s Islandin" Suomen mainoksissa ja "Chameleon" oli puolestaan musiikkina Liigapörssi-ohjelman mainoksessa. Vuonna 2011 Doom Unit vieraili "Diili"-ohjelmassa.


title: LINQ

text: LINQ, "Language Integrated Query", on Microsoft .NET Framework -komponentti, joka mahdollistaa datakyselyt .NET -ohjelmointiympäristössä.


title: LINQ

text: LINQ-kyselyjä voidaan tehdä olioihin, XML-dokumentteihin, taulukoihin, relaatiotietokannan tauluihin.


title: One Love

text: Sanalla One Love tarkoitetaan seuraavia asioita:


title: Vipsania Agrippina

text: Vipsania Agrippina (36 eaa. – 20 jaa.) oli keisari Tiberiuksen ensimmäinen vaimo. Agrippina oli Marcus Vipsanius Agrippan ja Caecilia Attican tytär, ja Augustus ja Agrippa naittoivat hänet Tiberiukselle jo nuorella iällä. Agrippan kuoltua Augustus kuitenkin pakotti Tiberiuksen ja Vipsanian eroamaan, jotta Tiberius voisi mennä naimisiin Augustuksen tyttären Julian kanssa. Tiberius erosi Vipsaniasta hyvin vastahakoisesti, sillä heidän avioliittonsa oli ollut onnellinen.


title: Vipsania Agrippina

text: Vipsania Agrippina meni sittemmin naimisiin senaattori Gaius Asinius Gallus Saloninuksen kanssa.


title: Pop Rocks

text: Pop Rocks (esitetty televisiossa nimellä Metallifaija) on vuonna 2004 valmistunut yhdysvaltalainen elokuva. Elokuvan on ohjannut Ron Lagomarsino ja sen pääosissa ovat Gary Cole, Sherilyn Fenn, David Jensen, Douglas M. Griffin ja Dane Hereford. Elokuva kertoo pankkiiri-isä Jerry Hardenista, joka yrittää salata menneisyytensä perheeltään rockbändistä Rock Toxinista.


title: Pop Rocks

text: Jerry Harden (Gary Cole) on töissä pankissa ja hänellä on vaimo ja tytär ja poika. Eräänä päivänä eräs mies soittaa hänelle ja pyytää häntä tapaamaan hänet. Jerry menee tapaamaan miestä ja katsojille paljastuu salaisuus Jerryn menneisyydestä: Jerry on ollut nuoruudessaan rockyhtye Rock Toxinin peruukkia pitävä ja meikkaava laulusolisti. Jerry ei halua salaisuutensa paljastuvan perheelleen ja onkin haukkunut bändin jäsenet vastuuttomiksi nilkeiksi. Jerryn vanha bändikaveri pyytää häntä tulemaan uudelleen perustetun Rock Toxinin laulusolistiksi. Jerry ei haluaisi suostua, mutta hänen on pakko, koska hänellä ei ole rahaa maksaa tyttärensä collegea. Rock Toxin perustetaan uudelleen ja aloittaa keikkailun uudestaan lähes samalla kokoonpanolla kuin ennen. Vain basisti on vaihtunut.


title: Pop Rocks

text: Jerryn tytär alkaa seurustella bändin uuden basistin kanssa ja Jerry (joka käyttää taiteilijanimeä Dagger) huomaa eräällä keikallaan tämän. Jerry sanoo tyttärelleen, ettei saa tavata basistia enää ja sanoo saman basistille. Lehdistötilaisuudessa bändiä haastatellaan ja yksi toimittajista on Jerryn vaimo.


title: Pop Rocks

text: Haastattelun jälkeen Jerry on kävelemässä autolleen kunnes eräs nainen tulee hänen luokseen ja haluaa alkaa seurustella tämän kanssa. Jerry yrittää pitää hänet loitolla ja hän lopulta luovuttaa, mutta jättää pikkuhousunsa Jerryn auton takapenkille. Jerry saapuu kotiin ja hänen vaimonsa käy hänen autossaan. Hän löytää pikkuhousut ja Jerry kertoo vaimolleen olevansa Rock Toxinin laulusolisti Dagger.


title: Pop Rocks

text: Jerryn pojalla on kavereidensa kanssa bändi, mutta Jerry suhtautuu kielteisesti tähän. Jerryn lapsetkin saavat selville, että hän on Dagger. Jerry ei pidä hänen työpaikastaan pankissa ja lopulta haukkuu hänen pomonsa kun tämä alkaa kommentoida hänen työtään. Jerry eroaa pankista ja päättää alkaa ammattimuusikoksi jälleen kerran.


title: Pop Rocks

text: Jerryn perhe on Rock Toxinin keikalla ja Jerry saapuu paikalle. Hän kysyy bändiläisiltä missä basisti on ja he sanovat, että hänmeni jonkun tytön kanssa jonnekin. Jerry löytää heidät ja huomaa, että basisti yrittää raiskata Jerryn tytärtä. Jerry hakkaa hänet ja lähtee lavalle. Hän pyytää poikaansa soittamaan bändiin bassoa ja bändi alkaa soittaa.


title: Through the Wall (EP)

text: Through the Wall on suomalaisen hard rock -yhtyeen Peer Güntin ensimmäinen EP-levy. Se äänitettiin Millbrook-studiolla vuonna 1985. Osa EP:n kappaleista on julkaistu myöhemmin yhtyeen kokoelmalevyillä.


title: Through the Wall (EP)

text: Suomalainen rautalankametalli-yhtye Viikate on tehnyt suomenkielisen version kappaleesta "Losing My Mind" nimellä "Köysistä parhain".


title: Through the Wall (EP)

text:
Kaikki kappaleet Timo Nikki, Teijo Erkinharju ja Teijo Kettula.
Peer Günt


title: Through the Wall (EP)

text: Muut


title: Kiss tha Game Goodbye

text: Kiss tha Game Goodbye on rap-artisti Jadakissin ensimmäinen studioalbumi. Albumi julkaistiin Yhdysvalloissa 7. elokuuta 2001.


title: Kiss tha Game Goodbye

text: 21. syyskuuta 2001 albumi myi kultaa.


title: Maan jumalat

text: Maan jumalat (, myös Suuret, "Great Ones") ovat H.P. Lovecraftin kirjoittamassa fantasiakirjallisuudessa esiintyvässä unimaailmassa esiintyviä jumalolentoja. Ne ovat myös osa Cthulhu-mytologiaa. Maan jumalia kuvataan varsinkin Lovecraftin novelleissa "Sarnathin tuho" ja "Toiset jumalat" sekä hänen romaanissaan "Tuntematon Kadath".


title: Maan jumalat

text: "Toiset jumalat" kertoo miten ennen ihmisten tuloa unimaailmaan maan jumalat asuivat kaikkialla, leikkien ja tanssien musiikin tahdissa. Sitä mukaa kun ihmissuku kasvoi ja voimistui, maan jumalat vetäytyivät pois kotiseuduiltaan, ja siirtyivät asumaan vuoristojen ja mäkien rinteille. Lopulta ihmiset kasvoivat niin mahtaviksi, että edes näillä paikoilla ei saanut olla rauhassa, joten lopulta maan jumalat asuivat enää vain kaikkein korkeimmilla vuorilla. Heidän pääasuinpaikkansa oli ihmeellinen Kadathin kaupunki. Välillä he kuitenkin ikävöivät vanhoja asuinpaikkojaan, ja käyvät öisin juhlimassa vanhoilla paikoillaan vuorten huipuilla. "Toisten jumalten" tarinassa maan jumalten ylipappi Barzai viisas haluaa nähdä maan jumalat, ja kiipeää Hatheg-Klan huipulle toiveensa toteuttamiseksi.


title: Maan jumalat

text: Toiset jumalat ovat huomattavasti maan jumalia mahtavampia, ja maan jumalat ovat heidän suojeluksessaan, erityisesti Nyarlathotepin. Toiset jumalat ovat paljon julmempia ja äkkipikaisempia kuin maan jumalat, ja jos joku häiritsee heidän rituaalejaan, rangaistuksena on kuolema. Maan jumalat itsessään eivät ole erityisen vahvoja vaan Lovecraft kutsuu heitä toisinaan nimellä "Maan heikot jumalat". Heillä ei ole valtaa eikä asuinsijaa unimaailman ulkopuolella, mutta he saattavat auttaa ihmisiä vastaamalle rukouksiin. Heidänkään rauhaansa ei tosin ole häiritseminen.


title: The Reason (Beanie Sigelin albumi)

text: The Reason on Beanie Sigelin toinen studioalbumi, joka julkaistiin 26. kesäkuuta 2001. Se debytoi Yhdysvalloissa Billboard 200 -listan viidennellä sijalla.


title: The Reason (Beanie Sigelin albumi)

text:
Nothing Like It
So What You Saying
Get Down
Man’s World
Mom Praying
Still Got Love For You
What Your Life 2
Think It's A Game


title: Wörth am Main

text: Wörth am Main on kaupunki Saksan Baijerissa, Unterfrankenin hallintopiirissä. Se sijaitsee Mainin vasemmalla rannalla 19 km Aschaffenburgista etelään. Siellä on noin 5 000 asukasta.


title: Wörth am Main

text: Wörthin paikalla on ollut jo roomalainen linnoitus, joka sijaitsi Germanian vastaisella rajalla. Frankkien aikaan 500-luvun alusta lähtien siellä oli kuninkaallinen hallintopaikka ja lähetystyön keskus. Nykyinen kaupunki on perustettu 1200-luvun lopulla Mainzin arkkihiippakunnan alaisuudessa, ja se mainitaan historiallisissa dokumenteissa ensimmäisen kerran 1291 nimellä "Werde".


title: Wörth am Main

text: Kaupungin tärkeimpiä nähtävyyksiä ovat keskiaikainen vanhakaupunki ja kaupungintalo, jossa on renessanssikauden portaali.


title: Michael Barratt

text: Michael Reed Barratt (s. 16. huhtikuuta 1959 Vancouver (Washington), Yhdysvallat) on yhdysvaltalainen lääkäri ja NASAn astronautti. Ilmailulääketieteeseen erikoistunut Barratt toimi NASAssa ilmailulääkärinä ennen kuin hänet valittiin astronauttikoulutukseen. Hän on osallistunut NASAn sukkula-Mir-ohjelman ja Kansainvälisen avaruusaseman avaruusläketietieteen ohjelmien kehittämiseen. Barratt osallistui lentoinsinöörinä Retkikunta 19:n lennolle, ensimmäiselle avaruuslennolleen, ja jatkoi lentoaan Retkikunta 20:n miehistön jäsenenä. Hän osallistui myös lennolle STS-133.


title: Michael Barratt

text: Barratt on naimisissa tohtori Michelle Lynne Barrattin (o.s. Sasynuik) kanssa; heillä on viisi lasta.


title: The Solution

text: The Solution on Beanie Sigelin neljäs studioalbumi, joka julkaistiin 11. joulukuuta 2007. Se debytoi Yhdysvalloissa Billboard 200 -listan sijalla 37.


title: Vesihilpi

text: Vesihilpi ("Catabrosa aquatica") on Euroopassa, Aasiassa ja Pohjois-Amerikassa laajalle levinnyt kosteiden kasvupaikkoijen heinäkasvi. Suomessa vesihilpi on rauhoitettu Pohjois-Pohjanmaan maakunnan eteläpuolella.


title: Vesihilpi

text: Vesihilpi on monivuotinen, tanakka ja kasvaa 10–60 senttimetriä korkeaksi. Varsi on juurehtiva, runsaasti rönsyilevä ja sen tyvi on polvekas. Litteät, tasasoukat lehdet ovat 5–15 mm leveitä ja lyhyehköjä. Röyhy on sirottavahaarainen ja 5–10 cm pitkä. Tavallisesti yksikukkaisten tähkylöiden väri vaihtelee sinipunaisesta vihertävänkirjavaan. Kaleet ovat pieniä, ulkohelve vihneetön. Vesihilpi kukkii heinä-elokuussa.


title: Vesihilpi

text: Vesihilpi leviää paitsi rönsyjensä avulla, myös siemenistä, jotka leviävät vesivirtausten, lintujen ja ihmisten kuljettamina.


title: Vesihilpi

text: Vesihilpi on levinnyt varsin laajalle alueelle. Sitä tavataan lähes koko Euroopasta lukuun ottamatta Pyreneiden niemimaan länsiosia, Fennoskandian sisämaa-alueita ja Pohjois-Venäjää. Lajia tavataan myös Aasiassa Lähi-Idästä ja Kaukasiasta Itä-Siperiaan. Pohjois-Amerikassa vesihilpi kasvaa mantereen koilisosissa sekä Kalliovuorilla. Lajia tavataan myös Tulimaasta Etelä-Amerikan eteläkärjestä. Suomessa vesihilven esiintymät keskittyvät Oulun seuduille Raahesta Iihin ja Oulujoen vartta seuraten sisämaahan. Yksittäisiä havaintoja on myös Lapista. Lajia on tavattu myös Etelä-Suomesta lähinnä Suomenlahden rannikkoseuduilta, mutta nämä esiintymät ovat kadonneet.


title: Vesihilpi

text: Vesihilpi kasvaa monenlaisissa kosteissa paikoissa, kuten esimerkiksi lähteissä, lähdepurojen varsilla, savisissa tihkupaikoissa, ojissa, kaivannoissa ja kosteikoissa. Lajin kasvupaikkoija Suomessa uhkaavat kuivatus sekä laidunnuksen loppumista seuraava umpeenkasvu.


title: COCOMO

text: COCOMO (COnstructive COst MOdel) on Barry Boehmin kehittämä ohjelmistotuotannon kustannusmalli. Se on yksi käytetyimpiä ohjelmistojen kustannusmalleja ja se tarjoaa kaavoja eri kustannustekijöiden arviointiin. COCOMO:n avulla on myös mahdollista laskea arvio ohjelmistoprojektin kestosta. COCOMO:n kaikki algoritmit ovat vapaasti saatavilla.


title: COCOMO

text: Barry Boehm esitteli COCOMO:n ensimmäisen kerran vuonna 1981.


title: COCOMO

text:
COCOMO jakaa ohjelmistoprojektit kolmeen luokkaan:
Laskukaavat vaihtelevat ohjelmistoprojektin vaikeusasteen mukaan.
COCOMO 81:n kaavat perustuvat lähdekielisten käskyjen lukumäärään (DSI, "Delivered Source Instructions").


title: COCOMO

text:
COCOMO:n toinen versio COCOMO II julkaistiin vuonna 1991 kirjassa Software Cost Estimation with COCOMO II. Se pyrkii parantamaan ja tarkentamaan kustannusarvioiden tekemistä. COCOMO II sisältää erilliset mallit ohjelmistoprojektin eri vaiheiden työmäärien arviointiin.
COCOMO II:n laskukaavat perustuvat edeltäjästään poiketen ohjelmarivien lukumäärään (SLOC, "Source Lines of Code").


title: Costante Girardengo

text: Costante Girardengo (18. maaliskuuta 1893 Novi Ligure, Piemonte, Italia – 9. helmikuuta 1978 Novi Ligure) oli italialainen maantiepyöräilijä, joka kilpaili ammattilaisena vuosina 1912–1936.


title: Costante Girardengo

text: Girardengo voitti kaksi kertaa Italian ympäriajon, kuudesti Milano–San Remon ja kolme kertaa Lombardian ympäriajon. Italian maantiepyöräilymestaruuden hän voitti yhdeksän kertaa, näistä seitsemän peräkkäisinä vuosina 1919–1925. Maailmanrankingissa hän oli ensimmäinen vuosina 1919, 1922, 1923, 1925 ja 1926. Hän oli ensimmäinen pyöräilijä, jota italialaismedia kutsui lempinimellä "campionissimo", "mestareiden mestari". Monet pitävätkin häntä yhtenä kaikkien aikojen parhaista pyöräilijöistä.


title: Costante Girardengo

text: Lähde:Memoire du cyclisme


title: Sateenkaarikaija

text:
Sateenkaarikaija ("Purpureicephalus spurius") on Australian lounaiskolkassa tavattava kaijalaji. Se on sukunsa ainoa edustaja.
Linnun pituus on noin 36 senttimetriä ja paino 105–156 grammaa. Pitkäpyrstöisen papukaijan höyhenpuku on hyvin värikäs: selkäpuoli on vihreä, alapuoli pääosin violetti, alaperä ja päälaki punaiset, posket ja yläperä keltaiset. Naaras on himmeämmän värinen. Nuoren linnun päälaki on tummanvihreä. Nokka on harmaa ja ylänokka on pidentynyt kunnon koukkunokaksi, koivet ovat ruskeat ja iiris tummanruskea.


title: Sateenkaarikaija

text: Vanhin vankeudessa elänyt yksilö eli 15,3-vuotiaaksi.


title: Sateenkaarikaija

text: Sateenkaarikaijat elävät Australian lounaisosassa Perthin lähellä, Moore-joen eteläpuolella. Lajin elinympäristön ala on 100 000–1 000 000 neliökilometriä ja populaation koko on yli 20 000 yksilöä.


title: Sateenkaarikaija

text: Sateenkaarikaijat ovat varsin riippuvaisia marrista ("Eucalyptus calophylla"), ja asuvat marrimetsiköissä, viljelysmaiden, vesistöjen ja valtateiden reunoilla. Lajia tavataan toisinaan myös Perthin esikaupunkialueilla.


title: Sateenkaarikaija

text: Lajin pesintä alkaa elokuussa ja jatkuu joulukuuhun. Pesä on tavallisesti vesistön lähellä kasvavan eukalyptuksen kolossa vaihtelevalla korkeudella. Naaras munii neljästä seitsemään munaa, tavallisesti viisi, joita se hautoo keskimäärin 20 päivää. Poikaset jättävät pesän viiden viikon ikäisinä, minkä jälkeen ne pysyttelevät vanhempiensa seurassa vielä muutamia kuukausia.


title: Sateenkaarikaija

text: Sateenkaarikaijan ruokavaliosta pääosan muodostavat marrin siemenet, joiden syömiseen sateenkaarikaijan nokka on kehittynyt. Se syö myös muiden kasvien siemeniä, kukkia ja nuppuja, sekä hyönteisiä ja niiden toukkia.


title: Cristoforo Buondelmonti

text: Cristoforo Buondelmonti (noin 1385 Firenze, Italia – 1430) oli italialainen matkailija, munkki, pappi ja kartanpiirtäjä.


title: Cristoforo Buondelmonti

text: Guarino da Verona opetti Buondelmontille kreikkaa ja Niccolò de' Niccoli koulutti hänet. Buondelmonti toimi vuonna 1414 pappina ja kirkkoherrana eräässä firenzeläisessä kirkossa. Hän oli kiinnostunut esimerkiksi kreikkalaisesta runoudesta ja historiasta ja saman vuoden lopulla hän lähti Välimerelle. Buondelmontin perheen suhteet helpottivat matkantekoa. Niccolò de' Niccoli pyysi Buondelmontia tuomaan matkalta kreikkalaisia kirjoja ja Cosimo de' Medici puolestaan halusi kreikkalaisia koodekseja. Ainakin yksi Buondelmontin Kreetalta hankkima koodeksi onkin päätynyt Firenzeen saakka.


title: Cristoforo Buondelmonti

text: Buondelmonti matkusti yhteensä seitsemän vuotta Välimerellä. Rodoksen saari toimi hänen ”tukikohtanaan”. Vuonna 1415 Buondelmonti lähti kiertelemään Egeanmerelle. Hän vieraili erilaisten laivojen, jopa merirosvolaivojen, mukana muun muassa Kreetalla vuonna 1415, Ándroksella ja Ímbroksella vuonna 1419 sekä Athoksella. Kreetan saarella hän vietti miltei 11 viikkoa. Kreetalle hän palasi vielä vuosina 1417 ja 1418. Ollessaan kerran matkalla Rodokselta Chíokselle, haaksirikkoutui Buondelmonti matkakumppaneineen autiolle Foúrnoin saarelle. Buondelmonti palasi takaisin Rodokselle vuonna 1420. Vuonna 1422 tai toisen lähteen mukaan jo vuonna 1420 Buondelmonti kävi Konstantinopolissa. Hän palasi jälleen vuonna 1423 Rodokselle. Buondelmonti jatkoi matkailua saaristossa, kunnes vuonna 1430 hän kuoli.


title: Cristoforo Buondelmonti

text: Buondelmonti kirjoitti Rodoksella matkoistaan teoksen, joka tunnetaan nimellä "Librum insularum Archipelagi". Hän lähetti käsikirjoituksen vuonna 1422 italialaiselle kardinaali Giordano Orsinille. Kuitenkaan käsikirjoitusta ei julkaistu vielä pitkiin aikoihin ja sitä kopioitiin 1400- ja 1500-lukujen aikana useita kappaleita. Vasta vuonna 1824 sveitsiläinen Gabriel Rudolf Ludwig von Sinner julkaisi teoksen.


title: Luettelo Jarkko Martikaisen kappaleista

text: Tämä on luettelo Jarkko Martikaisen levyttämistä kappaleista aakkosjärjestyksessä. Listassa on kaikkiaan 66 kappaletta.


title: František Straka

text: František Straka (s. 21. toukokuuta 1958) on tšekkiläinen jalkapallovalmentaja ja entinen puolustaja.


title: František Straka

text: Straka aloitti ammattilaisuransa Tšekkoslovakian suurseura AC Sparta Prahassa 1979. Juniorina pelioppinsa SK Dynamo České Budějoviceissa ja VTJ Tachovissa hankkinut Straka edusti Spartaa yhdeksän kauden ajan ja pelasi yli 200 ottelua seuran paidassa. Hän voitti seuran kanssa neljä Tšekkoslovakian mestaruutta ja kolme cup-mestaruutta.


title: František Straka

text: 1988 Straka siirtyi Saksaan ja Borussia Mönchengladbachiin. Straka edusti saksalaiseuraa kolme kautta ja kuului joukkueen vakiomiehistöön. Hän jätti seuran 1991 ja pelasi yhden kauden FC Hansa Rostockissa ja neljä kautta Wuppertaler SC:ssä 2. Bundesliigassa ja Regionalligassa. Uransa kaksi viimeistä kautta Straka pelasi SCB Viktoria Kölnissä Oberligassa ja lopetti pitkän pelaajauransa 40-vuotiaana 1998.


title: František Straka

text: Maajoukkuetasolla Straka edusti Tšekkoslovakiaa 35 maaottelussa vuosina 1983–1990. Hän oli mukana Jozef Venglošin maajoukkueryhmässä MM-kisoissa 1990 maan edetessä aina puolivälieriin saakka.Valmennusuransa Straka aloitti heinäkuussa 1999 Wuppertaler SC:n päävalmentajana. Hänen johdollaan seura voitti kaudella 1999/2000 Oberliga Nordrheinin mestaruuden ja oli seuraavalla kaudella toinen. Marraskuussa 2001 Straka sai jättää tehtävänsä.


title: František Straka

text: Kesällä 2002 hän siirtyi FK Teplicen apulaisvalmentajaksi, mutta nousi jo syyskuussa seuran päävalmentajaksi František Cipron potkujen myötä. Straka johdatti seuran lopulta kuudenneksi. Huhtikuussa 2004 hän jätti Teplicen ja siirtyi AC Sparta Prahan peräsimeen. Straka nosti seuran loppukauden voittoputken myötä liigassa toiseksi ja sai jatkaa tehtävissä. Potkut tulivat kuitenkin jo seuraavana syksynä Spartan kehnon Mestarien liigan menestyksen vuoksi.


title: František Straka

text: Sparta-potkujensa jälkeen Straka toimi lyhyen aikaa LR Ahlenin, FC Viktoria Plzeňin ja FC Wacker Tirolin päävalmentajana. Elokuussa 2007 hän siirtyi jälleen Cipron seuraajaksi, nyt SK Dynamo České Budějoviceen, jonka hän luotsasi kauden päätteeksi sijalle 13. Heinäkuussa 2008 hänestä tuli kreikkalaisen OFI Kreetan päävalmentajaksi, mutta sai potkut jo marraskuussa.


title: František Straka

text: Toukokuussa 2009 Strakasta tuli Tšekin maajoukkueen päävalmentajaksi. Tarkoituksena oli pelastaa surkeasti alkaneet MM2010-karsinnat, mutta pesti päättyi jo kesäkuussa. Strakan johdolla Tšekki pelasi vain yhden ottelun, jossa se voitti Maltan 1–0.


title: František Straka

text: Syyskuussa 2009 hänestä tuli slovakialaisseura MFK Ružomberokin uusi päävalmentaja. Kesäkuussa 2010 hän jätti slovakialaisseuran ja siirtyi Australian A-Leaguessa pelaavan North Queensland Furyn päävalmentajaksi. Australiassa Straka nousi nopeasti fanien ja median suosioon vaatemakunsa vuoksi. Pelillinen menestys oli sen sijaan vain kohtalaista ja lopulta seuran kausi A-leaguessa päättyi talousvaikeuksien vuoksi helmikuussa 2011. Strakan huhuttiin jatkavan Australiassa Melbourne Victoryn valmentajana, mutta hän palasi Eurooppaan puolalaisen Arka Gdynian valmentajaksi. Straka jätti Arkan kauden 2010/11 päätteeksi.


title: František Straka

text: Lokakuussa 2011 Straka palasi valmentajaksi kotimaahansa, kun liigan keskikastiin vajonnut SK Slavia Praha palkkasi hänet päävalmentajakseen. Slavian paikallisvastustajan Sparta Prahan kannattajat eivät hyväksyneet Strakan pestiä, sillä hänen katsottiin pettäneen entinen seuransa Sparta. Strakan pesti sujui myös pelillisesti kehnosti ja lopulta hän sai potkut jo maaliskuussa 2012.


title: František Straka

text: Maaliskuussa 2013 Straka palasi valmennustehtäviin Tšekin liigan jumbojoukkue 1. FK Příbramin päävalmentajana. Straka nosti seuran pois putoamisviivan tuntumasta ja sarjapaikka säilyi lopulta reilusti kuuden pisteen turvin. Kausi 2013/14 alkoi kuitenkin kehnosti ja hän sai potkut marraskuussa 2013.


title: Endless Journey

text: Endless Journey on suomalaisen metalliyhtyeen Embrazen kolmas studioalbumi, jonka julkaisi Mastervox Records vuonna 2000. Albumi nauhoitettiin, miksattiin ja masteroitiin Oulussa Neo studiossa ja sen tuotti Immu Ilmarinen ja Topi Hanhela.


title: Zombie Attack

text: Zombie Attack on thrash metal -yhtye Tankardin debyyttialbumi vuodelta 1986. Albumin kappaleet eivät kerro varsinaisesti alkoholista niin kuin myöhemmät sanoitukset. Monet fanit pitävät levyä yhtenä yhtyeen parhaimmista.


title: Suuret muinaiset

text: Suuret muinaiset (, kirjoitetaan usein myös Suuret Muinaiset) ovat Cthulhu-mytologiassa esiintyviä kuvitteellisia muinaisia pahoja jumalolentoja. Amerikkalainen kauhukirjailija H.P. Lovecraft kehitti termin suuret muinaiset ja keksi ensimmäiset ja tunnetuimmat ryhmän jumaluudet, mutta Lovecraftin jälkeen Cthulhu-mytologian jumalten määrä on moninkertaistunut, ja suurimman osan ovat keksineet hänen seuraajansa.


title: Suuret muinaiset

text: Suuret muinaiset ovat kosmisia hirviöitä, jotka ovat kotoisin universumin osista, jotka poikkeavat suuresti meidän osastamme universumia. Ne koostuvat aineesta, joka ei ole täysin maapallon aineen kaltaista. Tunnetuin suurista muinaisista on heidän ylipappinsa Cthulhu, joka on vajonneena kuolemankaltaiseen uneen meren pohjassa. Erilaiset kultit palvovat suuria muinaisia jumalina tarkoituksenaan tuoda heidät uudestaan maan pinnalle ja hallitsemaan maailmaa. Vielä suuria muinaisiakin mahtavampia Cthulhu-mytologian olentoja ovat toiset jumalat, joita jotkut pitävät sama asiana kuin Suuret muinaiset.


title: Suuret muinaiset

text: Suurista muinaisista käytetään toisinaan myös nimeä "muinaiset" ("Old One"). Tätä nimitystä ei kuitenkaan pidä sekoittaa Lovecraftin pienoisromaanissa "Hulluuden vuorilla" esiintyviin muinaisiin, jotka eivät ole jumalia, vaan luonnollista elämää, jotka tosin saattavat olla maapallon ulkopuolista alkuperää. Englanniksi ero ei ole aivan niin harhaanjohtava, sillä muinaisten rodusta käytetään paitsi termiä "Old Ones", myös "Elder Things".


title: Suuret muinaiset

text: "Cthulhun kutsussa" kuvatut suuret muinaiset tulivat muinoin tähdistä ja alkoivat hallita Maapalloa vuosimiljoonia sitten. Heidän johtajansa ja ylipappinsa, ainakin Maassa, oli kammottava Cthulhu – "Hulluuden vuorilla" -tarinassaan Lovecraft viittaakin suuriin muinaisiin "Cthulhun rotuna". Muinaiset eivät koostuneet täysin samanlaisesta aineesta kuin maapallon materia, vaan he olivat kotoisin kaukaisista ja oudoista ulkoavaruuden osista. Suuret muinaiset ovat hirviömäisiä, valtavia ja täysin epäinhimillisiä olentoja. Science fiction -piirteitä mytologiaan liittävä "Hulluuden vuorilla" kertoo myös, että Cthulhun johdolla he kävivät joukon hirvittäviä sotia inhimillisempiä Maapallon asukkeja vastaan, mutta solmivat lopulta rauhan. Suurilla muinaisilla oli maapallolla useita kaupunkeja, kuten R'lyeh.


title: Suuret muinaiset

text: Yllättäen muinaisten kaupungit kuitenkin upposivat meren pohjaan. Nyt Cthulhu ja hänen palvelijansa, muut suuret muinaiset nukkuvat meren pohjassa kuolemankaltaisessa unessa. Suunnattomilla psyykkisillä voimillaan he kuitenkin vaikuttavat herkkien ihmisten mieleen, hankkien itselleen lukuisia kultisteja. Kaikki suurten muinaisten palvojat eivät ole ihmisiä, vaan monet mytologian ei-ihmisrodutkin palvelevat heitä. Heidän palvelijoitaan ovat mm. tcho–tcho-kansa ja syväläiset.


title: Suuret muinaiset

text: Kun "tähdet ovat oikein", R'lyeh nousee ja suuret muinaiset ottavat Maapallon herruuden takaisin itselleen palvojiensa avustuksella. Tähän liittyy Lovecraftin teoksissa usein toistuva runo, jonka kirjoittaja hänen tarinoidensa maailmassa on "Necronomiconin" tekijä Abdul Alhazred.


title: Suuret muinaiset

text:
Lovecraftin englanninkielinen runo
""That is not dead which can eternal lie."
"And with strange aeons even death may die.""


title: Suuret muinaiset

text:
S. Albert Kivisen suomennos
""Se kuollut ei oo, mi voi iäti maata,"
"aikojen myötä voi kuolokin laata.""


title: Suuret muinaiset

text: Kirjailija August Derleth muokkasi Cthulhu-mytologiaa omissa töissään kristillisen mytologian suuntaan: hänellä "pahoja" suuria muinaisia vastustivat "hyvät" vanhemmat jumalat. Suurten muinaisten "horrokseen" hän esitti teorian, jonka mukaan alun perin Vanhempien jumalten yhteydessä olleet muinaiset tekivät jonkin rikkomuksen herrojaan vastaan, ja sen seurauksena Vanhemmat jumalat lukitsivat heidät eri paikkoihin universumiin; esimerkiksi Cthulhun vajonneeseen R'lyehiin. Kultistiensa avulla suuret muinaiset yrittävät sitten vapautua vankiloistaan.


title: Suuret muinaiset

text: Lovecraftin teksteistä tälle teorialle ei löydy perustetta, vaan sen suurin vaikutin on Derlethin katolisuus. Toisen teorian mukaan Muinaisten horros johtuu jonkinlaisista universaaleista kausista; kun tähdet ovat väärässä asennossa ja kausi väärä, suuret muinaiset ovat kyvyttömiä toimimaan täysin voimin. Kun "tähdet ovat oikein" – kuten "Cthulhun kutsussa" – he voivat jälleen herätä.


title: Suuret muinaiset

text: Toisinaan eräitä "Toisia jumalia" lasketaan kuuluviksi suuriin muinaisiin, näitä ovat esimerkiksi Azathoth, Shub-Niggurath ja Yog-Sothoth. Jo Lovecraftin tekstit erottelivat kuitenkin Suuret muinaiset ja Toiset jumalat: tarinassa "Dunwichin hirviö" mainitaan joukko Toisia jumalia, ja Cthulhu näiden "serkkuna".


title: Suuret muinaiset

text: Simonin "Necronomicon"-versiossa, joka pohjautuu pääosin mesopotamialaiseen mytologiaan, esiintyy joukko pahoja jumalia, Muinaisia. Näiden jumalten joukossa on paljon sumerilaisten myyttien hirviöitä, kuten Ninnghižidda, Pazuzu ja Tiamat, sekä joitain Cthulhu-mytologian olentoja muistuttavia jumalolentoja, juten Kutulu, Azag-Thoth ja Ishniggarab. Vaikka sumerilaisesta mytologiasta löytyikin erottelu pahojen, muinaisten jumalten ja heidän hyvien lapsiensa välillä, on "Necronomiconin" erottelu osin tekaistu Cthulhu-mytologian pohjalta.


title: Tomatillo

text: Tomatillo ("Physalis philadelphica", syn. "Physalis ixocarpa") on monivuotinen pääasiassa meksikolainen koisokasvi. Se on läheistä sukua lyhtykoisolle ja karviaiskoisolle eli ananaskirsikalle. Etäisempää sukua se on myös merkittäville viljelykasveille kuten tomaatille ("Solanum lycopersicum"), munakoisolle ("Solanum melongena") ja perunalle ("Solanum tuberosum"). Karviaiskoisosta poiketen tomatillon hedelmää ei syödä sellaisenaan, vaan se valmistetaan aina ruoaksi. Tomatillon nimi on espanjankielinen diminutiivimuoto sanasta "tomate", eli se tarkoittaa ”pikkutomaattia”.


title: Tomatillo

text: Tomatillo kasvaa Meksikossa sekä luonnonvaraisena että viljeltynä, ja siitä on runsaasti lajikkeita. Se tunnetaan Meksikossa nimellä "vihreä tomaatti" (esp. "tomate verde"). Sitä viljellään vähemmissä määrin myös muualla kautta Amerikan mantereen. Se kasvaa pensasmaiseksi ruohovartiseksi kasviksi ja tuottaa vihreitä, kellertäviä, punaisia tai jopa violetinpunaisia hedelmiä. Kunkin hedelmän suojana on vihreä lyhtyä muistuttava verhiö, joka aukeaa hedelmän kypsyessä. Tuoreen hedelmän tunnistaa pinnan kimmoisuudesta.


title: Tomatillo

text: Hedelmä on mehevä, täyteläinen, hyvin ohutkuorinen ja sisältää runsaasti hyvin pieniä siemeniä. Koko hedelmä sopii murskattuna kastikkeisiin ja paloiteltuna pataruokiin ja muhennoksiin. Sen käyttö on yleistä meksikolaisessa ja thaimaalaisessa keittiössä. Tuoreet tomatillot säilyvät jääkaapissa pari viikkoa, ja niiden säilyvyyttä voidaan pidentää säilömällä ne suljettuihin muovipusseihin.


title: Tomatillo

text: Tomatillo on monivuotinen kasvi, mutta Pohjoismaissa sitä voidaan viljellä puutarhakäyttöön myös yksivuotisena.


title: Tomatillo

text: Voidaan käyttää joko kaupasta ostetun hedelmän siemeniä tai puutarhaliikkeestä ostettuja siemeniä. Sopiva kylvöaika on huhti-toukokuun vaihteessa. Kuhunkin kylvöruukkuun kylvetään 3–4 siementä kylvömultaan, ja ne peitellään ohuesti. 6–8 cm pituiset taimet istutetaan omiin ruukkuihinsa voimakkaaseen kevytsoralla tai hiekalla jatkettuun ruukkukasvimultaan.


title: Tomatillo

text: Taimet siirretään ulos hallavaaran jälkeen. Taimen tyveä on hyvä lannoittaa kompostimullalla tai lannalla. Kasvi viihtyy ulkona aurinkoisessa ja tuulelta suojatussa paikassa joko istutettuna tai ruukussa.


title: Tomatillo

text: Tomatilloon tulee useita painavia hedelmiä, joten varsien tukeminen voi olla tarpeen, etteivät ne taittuisi. Lehtihankoihin kasvavat uudet versot poistetaan sitä mukaa, kun niitä ilmaantuu. Uusia kukkia ja hedelmiä ilmestyy jatkuvasti heinäkuun puolivälistä elokuun loppuun. Hedelmät korjataan mahdollisimman suurina, sillä ne pysyvät taimessa pitkään hyvälaatuisina.


title: Tomatillo

text: Taimi latvotaan, kun alkaa olla selvää, etteivät uudet hedelmät ehtisi enää kypsyä. Samalla poistetaan pienimmät raakileet, jotta isoimmat ennättävät kypsyä ennen pakkasia.


title: Unearth

text: Unearth on vuonna 1998 perustettu yhdysvaltalainen metalcore-yhtye Winthropista. Tähän mennessä yhtye on julkaissut viisi studioalbumia, uusin albumi "Darkness in the Light", julkaistiin 5. heinäkuuta 2011.Entiset jäsenet


title: Unearth

text: Sessiojäsenet


title: Unearth

text: Studioalbumit


title: Unearth

text: EP:t


title: Unearth

text: Kokoelma-albumit


title: Chloe Webb

text: Chloe Webb (s. 25. kesäkuuta 1956 New York) on yhdysvaltalainen näyttelijä. Hänet tunnetaan parhaiten elokuvista Sid & Nancy ja Identtiset kaksoset. Nykyään hänet tunnetaan muun muassa sarjasta Hävyttömät, jossa hän näyttelee Monica Gallagheria.


title: Chloe Webb

text: Webbin ensimmäinen elokuva oli Sid & Nancy, jossa hän näytteli Nancy Spungenia. Hän sai roolisuorituksesta New York Film Critics Circle Awardsin antaman parhaan näyttelijättären palkinnon.


Bobby Conroy palaa kuolleista ja muita kertomuksia () on vuonna 2005 ilmestynyt Joe Hillin esikoisnovellikokoelma. Teoksen suomennos ilmestyi vuonna 2009 Tammen kustantamana.


title: Bobby Conroy palaa kuolleista ja muita kertomuksia

text: Kokoelma sai Bram Stoker -palkinnon vuonna 2005, vuoden 2006 British Fantasy -palkinnon sekä International Horror Guild -palkinnon vuoden 2006 parhaasta novellikokoelmasta. Tarina ”Parasta uutta kauhua” sai parhaan novellin British Fantasy -palkinnon 2006. Tarina ”Vapaaehtoinen vankeus” sai parhaan pienoisromaanin World Fantasy -palkinnon 2006.


title: Katharsis (albumi)

text: Katharsis on suomalaisen metalliyhtyeen Embrazen neljäs studioalbumi. Se julkaistiin vuonna 2002 levymerkillä Low Frequency Records.


title: Metsäkato Brasiliassa

text: Suomen ulkoasiainministeriön kuvaaman brittitoimittajan raportoinnin mukaan Brasilian metsäkato uhkaa koko maailman ilmastoa.


title: Metsäkato Brasiliassa

text: WWF mukaan (2007) maatalous ja karjankasvatus, tulipalot, kuivuus ja hakkuut voivat hävittää tai vakavasti vaurioittaa 55 % Amazonin sademetsistä 2030 mennessä. Jos sateisuus laskee 10 %, kuten ennustettu, kuivuus lisää metsäkatoa 4 %. WWF mukaan Amazonin sademetsistä on 60 % vaarassa vuoteen 2030 mennessä.


title: Metsäkato Brasiliassa

text: Puut haihduttavat vettä, josta muodostuu sateita. Amazonin sademetsän korvaaminen ruohikolla vähentäisi sadantaa 70 %. Metsät estävät myös tulvia, jotka saattavat olla Brasiliassa vakavia.


title: Jerry Mikkelinen

text: Jerry Mikkelinen (s. 30. syyskuuta 1967 Helsinki) on suomalainen näyttelijä, joka on näytellyt muun muassa Salatuissa elämissä K-P Virtasta.


title: Jerry Mikkelinen

text: Mikkelinen on luonut lasten rakastamat hahmot Maltin ja Valtin ja näyttelee itse Malttia. Hän sai Tampereen freelance-näyttelijät ry:n myöntämän Vuoden free 2018 -palkinnon ansiokkaasta työstä freelancerina ja yhdistyksen jäsenenä.


title: Kylmäkäsittely

text: Puutarhakasvien siementen kylmäkäsittely tarkoittaa luonnollisen talvijakson simuloimista syksyllä kerätyille kasvin siemenille. Useiden kasvien siemenet eivät idä ennen kuin ne ovat kokeneet luonnollisen kylmäkauden, joka luonnossa tapahtuu talven aikana. Pohjoisten ilmastovyöhykkeiden talvi saattaa olla kuitenkin liian kylmä joidenkin kasvien siemenille, jolloin ne paleltuvat eivätkä idä keväällä. Viljelyssä voidaan myös muusta syystä haluta toteuttaa kylmäkausi keinotekoisesti, sillä kylmäkäsittely on usein varmempi tapa taata siementen itävyys kuin kylvää ne talven ajaksi maahan. Syksyllä kerätty siemen itää keinotekoisen kylmäkäsittelyn jälkeen normaalisti.


title: Kylmäkäsittely

text: Kylmäkäsittelyn voi toteuttaa laittamalla siemenet ilmavasti kostean sammaleen kanssa muovipussiin 2–3 kuukauden ajaksi jääkaappiin (+4 °C).


title: Eli Dingle

text: Eli Dingle on fiktiivinen hahmo englantilaisessa saippuasarjassa Emmerdale. Häntä esittää Joseph Gilgun.


title: Eli Dingle

text: Eli saapui sarjaan samana päivänä kun Kingien esittelytalo räjähti. Eli on aina ollut pahanteossa, ja ollut myös vankilassa teoistaan. Kukaan Dingleistä ei ollut erityisen iloinen nähdessään Elin ensimmäistä kertaa kylässä, varsinkaan hänen veljensä Marlon. Eli saikin aikaan sotkua heti kylään saavuttuaan.


title: Eli Dingle

text: Eli oli läheisin Samin kanssa kylään saapumisensa jälkeen. Tuli ilmi, että he olivat tavanneet ennemminkin, ja Eli oli auttanut Samia. Kun Sam joutui katsomaan terminaalivaiheen syöpää sairastavan vaimonsa Alicen kärsimyksiä, Eli tuli apuun. Kertomatta Elille miksi tarvitsi morfiinia, hän pyysi Eliä hankkimaan sitä. Tosiasiassa Sam tarvitsi tappavan annoksen morfiinia antaakseen sen vaimolleen tämän pyynnöstä. Kun Zak kuuli keneltä Sam oli lääkkeen saanut, hän karkotti Elin kodistaan ja vannotti enää ikinä tulemasta takaisin.


title: Eli Dingle

text: Eli lähti kylästä, mutta palasi pian. Sam huomasi, että Sethin vanhassa metsästysmajassa asuu joku, ja sai selville että tämä joku oli Eli. Hän oli sekaantunut rikolliseen toimintaan ja häntä etsi kaksi miestä joille hän oli velkaa. Eli pelkäsi saattavansa perheensä pulaan ja jatkoi piilottelua metsässä, mutta miehet saivat selville että Marlon on Elin veli. Miehet pahoinpitelivät Marlonin Villapakassa saadakseen selville Elin olinpaikan (jota Marlon ei tiennyt) ja ryöstivät pubin. Elin kuullessa pahoinpitelystä hän teki suunnitelman lavastaakseen miehet Café Hopen ryöstöstä. Eli varasti Zakin haulikon ja ryösti kahvilan, sopi tapaamisen miesten kanssa ja antoi rahat miehille ja piilotti haulikon heidän autoonsa, ja soitti poliisit heidän peräänsä. Juoni onnistui täydellisesti ja he jäivät poliisin haaviin, mutta Eli tunsi syyllisyyttä pelotellessaan raskaana olevan Vivin puolikuoliaaksi ryöstäessään kahvilaa.


title: Kenkävoide

text: Kenkävoide on voidemaista tai vahamaista ainetta, jota käytetään nahasta valmistettujen kenkien kiillottamiseen, suojaamiseen ja pidentämään niiden käyttöikää. Tarkoituksena on kengän alkuperäisen ulkonäön säilyttäminen: nahan nuorteana pitäminen, sen suojaaminen kosteudelta sekä alkuperäisen värin ja kiillon palauttaminen.


title: Kenkävoide

text: Pintakiillotukseen tai nahan pinnan suojaamiseen naarmuilta tarkoitettu voide on "kengänkiilloketta" eli "kenkälankkia".


title: Kenkävoide

text: Kenkävoidetta levitetään kengän pinnalle esimerkiksi harjalla, liinalla tai usein kenkävoideputkiloon kuuluvalla sienellä. Hoitava voide imeytyy nahan sisään ja pitää sen joustavana sekä ehkäisee kuivuudesta johtuvia murtumia.


title: Kenkävoide

text: 1900-luvun alkuvuosikymmeninä kenkävoide tai saapasrasva valmistettiin rasvasta, melassista ja hiilijauheesta,jotka sekoitettiin happoon. Hetkellinen kiilto lähti jalkineesta, kun se joutui kosketuksiin veden kanssa. Nykyään kenkävoide valmistetaan kemiallisissa prosesseissa luonnollisista ja synteettisista aineksista, joita ovat muun muassa nafta, tärpätti, väriaineet ja arabikumi. Materiaali on yleensä syttyvää, joskus myrkyllistä ja väärinkäytettynä iholle haitallista. Siksi sitä suositellaan käytettäväksi ilmastoiduissa tiloissa suojaten vaatteita, mattoja ja huonekaluja.


title: Portfoliosijoittaja

text: Portfoliosijoittaja on henkilö, jota kiinnostaa sijoituskohteessaan ainoastaan rahan tekeminen. Hän ei ole siis kiinnostunut johtokuntatyöskentelystä tai yrityksen muokkaamista sisäisesti.


title: Seagram Building

text: Seagram Building on Ludwig Mies van der Rohen ja Philip Johnsonin suunnittelema pilvenpiirtäjä Manhattanilla, New Yorkissa. Se valmistui vuonna 1958 ja on 157 metriä korkea. Pilvenpiirtäjä valmistettiin kanadalaisen alkoholivalmistaja Joseph E. Seagram & Sonsin päämajaksi. Se on yksi merkittävimpiä klassista modernismia edustavia pilvenpiirtäjiä.


title: Seagram Building

text: Joseph E. Seagram & Sons -yrityksessä päätettiin 1954 oman toimistorakennuksen rakentamisesta yrityksen 100-vuotisjuhliin, jotka olisivat 1958. Seagramin toimitusjohtaja Samuel Bronfman pyysi arvostetulta losangelesilaiselta arkkitehtuuritoimisto Pereira & Luckmanilta ehdotuksen rakennuksesta. Bronfmanin tytär Phyllis Lambert ei ollut vakuuttunut Pereiran & Luckmanin suunnittelmista, ja hän vakuutti isänsä arkkitehdin vaihtamisesta. Lambert sai vastuun uuden arkkitehdin palkkaamisesta. Hän otti yhteyttä Museum of Modern Artin Philip Johnsoniin, joka oli jättämässä paikkansa museossa ja aloittamassa omaa arkkitehtitoimistoaan. Johnson tiesi, ettei hänen kokemuksellaan saisi vielä omaa projektia. Hän kuitenkin valitsi Lambertin kanssa noin tusinasta kuuluisasta arkkitehdista lopulta Ludwig Mies van der Rohen työhön.